RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023 - Butlletí Oficial Universitat d'Alacant



[Ir a contenido](#contenido-pagina)



Barra Sede Electrónica, correo y UACloud

[Universidad de Alicante / Universitat d'AlacantUniversidad de Alicante](https://www.ua.es/es)
==============================================================================================

Menú
 Leer

Cerrar menú

* [Sede Electrónica](https://seuelectronica.ua.es/)
* [Webmail](https://www1.webmail.ua.es/login0.php3?idi=es)
* [UACloud CV](https://cvnet.cpd.ua.es/uacloud/home/indexVerificado)

Sede Electrónica, correo y UACloud en el móvil



Selector de idiomas

* [Idioma](#)
  + [Español](/es/acuerdo/14724)
  + [Valencià](/va/acuerdo/14643)






Selector de idioma

Leer

* [Español](/es/acuerdo/14958)
* [Valencià](/va/acuerdo/14600)

Selector de idiomas





Sede Electrónica, correo y UACloud

[![Universitat d'Alacant](https://web.ua.es/secciones-ua/images/layout/logo-ua.jpg)](https://www.ua.es/va/index.html)

* [Seu Electrònica](https://seuelectronica.ua.es/)
* [Webmail](https://www1.webmail.ua.es/login0.php3?idi=va)
* [UACloud CV](https://cvnet.cpd.ua.es/uacloud/home/indexVerificado)





RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023[Butlletí Oficial Universitat d'Alacant](/ca/Publicacion)
===============================================================================================================================================================================================================================================================================================================================================================

Secretaria General

Butlletí Oficial Universitat d'Alacant





RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

Data d'aprovació
:   01/07/2021

Data de publicació
:   02/07/2021

Òrgan competent
:   Rectora

Secció
:   CONVOCATÒRIES I CONCURSOS

* [Anàlisi](#analisis)

* [Ver acuerdo en formato **PDF**](/Acuerdos/DescargarAcuerdo/14274)
* Comparteix acuerdo en redes sociales
  + [Enviar sumario por 



    Correu](mailto:?subject=BOUA&body=https://www.boua.ua.es/va/acuerdo/14474)
  + [Compartir acuerdo en 

    Facebook](https://www.facebook.com/sharer.php?u=https://www.boua.ua.es/va/acuerdo/14155)
  + [Compartir acuerdo en 

    X](https://twitter.com/intent/tweet?via=UA_Universidad&text=RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023&url=https://www.boua.ua.es/va/acuerdo/14266)

**Títol:** RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

**Secció:** CONVOCATÒRIES I CONCURSOS

**Òrgan:** Rectora

**Data d'aprovació:** dijous, 1 de juliol de 2021

* [Text consolidat](#modificado)
* [Text original](#original)

RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

De conformitat amb el Reial decret 289/2021, de 20 d'abril de 2021, pel qual es regula la concessió directa de subvencions a universitats públiques per a la requalificació del sistema universitari espanyol, i d'acord amb l'Ordre UNI/551/2021, de 26 de maig, per la qual es concedeix a la Universitat d'Alacant una subvenció directa per import de 6.930.434 euros, es resol aquesta convocatòria destinada a finançar diferents actuacions dirigides a la formació de joves doctors/es, a la requalificació del personal i a l'atracció de talent internacional per a executar en el període 2021-2023.

Aquesta convocatòria d'ajudes té caràcter pluriennal, es realitza en règim de concurrència competitiva aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, i es dicta segons el que estableixen la Llei 38/2003, de 17 de novembre, general de subvencions i el seu reglament RD 887/2006, de 21 de juliol, i el Pla Estratègic de Subvencions de la Universitat d'Alacant.

En virtut de tot això i d'acord amb les competències que em confereix l'Estatut de la Universitat d'Alacant aprovat pel Decret 73/2004, del Consell de la Generalitat Valenciana, de 7 de maig, resolc aquesta convocatòria d'ajudes.

Índex:

CAPÍTOL I. Disposicions comunes

Article 1. Objecte

Article 2. Persones beneficiàries

Article 3. Presentació de sol·licituds

Article 4. Pràctica de les notificacions

Article 5. Avaluació

Article 6. Resolució

Article 7. Modificació de les ajudes

Article 8. Recursos

Article 9. Actuacions de comprovació i control

Article 10. Incompliment

Article 11. Finançament

Article 12. Publicitat

Article 13. Normativa aplicable

Article 14. Disposició addicional

CAPÍTOL II. Disposicions específiques de les ajudes Margarita Salas per a la formació de joves doctors/es

Article 15. Objecte

Article 16. Característiques de l'ajuda

Article 17. Requisits de les persones sol·licitants

Article 18. Termini i presentació de sol·licituds

Article 19. Avaluació de sol·licituds

Article 20. Resolució

Article 21. Formalització

Article 22. Incidències durant l'estada

Article 23. Seguiment i control

Article 24. Incompliment

Article 25. Incompatibilitat

Article 26. Drets i obligacions de la persona beneficiària

CAPÍTOL III. Disposicions específiques de les ajudes per a la requalificació del professorat universitari funcionari o contractat

Article 27. Objecte

Article 28. Característiques de l'ajuda

Article 29. Requisits dels sol·licitants

Article 30. Termini i presentació de sol·licituds

Article 31. Avaluació de sol·licituds

Article 32. Resolució

Article 33. Incorporació de les persones beneficiàries als centres de destinació

Article 34. Incidències durant l'estada

Article 35. Seguiment i control

Article 36. Incompliment

Article 37. Règim d'incompatibilitat

Article 38. Drets i obligacions de la persona beneficiària

CAPÍTOL IV. Disposicions específiques de les ajudes María Zambrano per a l'atracció de talent internacional

Article 39. Objecte

Article 40. Característiques de l'ajuda

Article 41. Requisits de les persones sol·licitants

Article 42. Termini i presentació de sol·licituds

Article 43. Avaluació de sol·licituds

Article 44. Resolució

Article 45. Formalització

Article 46. Incidències durant l'estada

Article 47. Seguiment i control

Article 48. Incompatibilitat

Article 49. Drets i obligacions de la persona beneficiària

CAPÍTOL I. Disposicions comunes

Article 1. Objecte

1. És objecte d'aquesta resolució aprovar la convocatòria per a la concessió, en règim de concurrència competitiva, de les subvencions previstes en el Reial decret 289/2021, de 20 d'abril, per a la requalificació del sistema universitari espanyol.

2. Aquestes ajudes comprendran les modalitats següents:

a. Ajudes Margarita Salas per a la formació de joves doctors/es.

b. Ajudes per a la requalificació del professorat universitari funcionari o contractat.

c. Ajudes María Zambrano per a l'atracció de talent internacional.

La Universitat d'Alacant reservarà almenys el 50% de la subvenció total atorgada a les ajudes Margarita Sala. En el cas de no esgotar aquest crèdit, bé per no haver arribat les persones candidates admeses a la puntuació mínima exigida per a obtenir l'ajuda o bé per falta de candidats/es, es reservarà aquest crèdit per a una convocatòria suplementària que serà aprovada i publicada transcorreguts com a màxim 18 mesos després de la resolució definitiva de la primera convocatòria. Per a les modalitats de Requalificació del professorat universitari i María Zambrano, els fons previstos no assignats es podran utilitzar per a incrementar el pressupost de la resta de modalitats.

Article 2. Persones beneficiàries

1. Podran ser beneficiari de les ajudes el personal investigador que, en la data de tancament del termini de presentació de sol·licituds, complisca els requisits establits en aquesta convocatòria per a cadascuna de les modalitats d'ajuda que es recullen en aquesta resolució.

2. Les persones beneficiàries de les ajudes hauran de complir les obligacions arreplegades en l'article 14 de la Llei 38/2003, de 17 de novembre, general de subvencions; l'Ordre CNU/692/2019, de 20 de juny, i les establides específicament en aquesta convocatòria.

3. No podran ser beneficiàries de cap de les ajudes les persones en les quals concórrega alguna de les circumstàncies establides en l'article 13 de la Llei general de subvencions.

4. Les persones que siguen contractades a l'empara d'aquestes ajudes podran prestar col·laboracions docents en la universitat receptora, per un màxim de 60 hores per curs acadèmic, a petició pròpia i amb l'aprovació del centre de destinació en què realitze l'estada.

Article 3. Presentació de sol·licituds

1. Les sol·licituds per a aquesta convocatòria d'ajudes es presentaran electrònicament a través de l'eAdministració de la Universitat d'Alacant, a la qual accedirà la persona sol·licitant a través de la seu electrònica de la Universitat d'Alacant (<https://seuelectronica.ua.es/>).

2. A continuació, seleccionarà l'apartat Tràmits i premerà l'opció SOL·LICITUD D'AJUDES A l'R+D+I dins de Docència i Investigació. Es podrà accedir al tràmit mitjançant:

* Usuari i contrasenya UA (per al personal de la UA)
* Certificat digital (e-DNI, ACCV, FNMT o altres)
* Ak@wx
* Accés per a persones estrangeres (<https://sgi.ua.es/es/proyectos-publicos/documentos/convocatorias/documentos/instrucciones-acceso-extranjeros.-solicitudes.pdf>)

En la pantalla de sol·licituds s'haurà de seleccionar el tipus d'ajuda en el qual es desitja participar, i caldrà emplenar el formulari electrònic i aportar els documents exigits per la convocatòria i que hi són requerits.

3. Una vegada finalitzat l'emplenament del formulari, el/la sol·licitant farà el tràmit de presentació telemàtica mitjançant l'ordre ENVIAR i quedarà registrada, en eixe moment, la sol·licitud.

Només es podrà formular una sol·licitud per persona per a cadascuna de les ajudes establides en els annexos d'aquesta convocatòria, per la qual cosa la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas d'observar-se deficiències per la persona sol·licitant abans de la finalització del termini de presentació de sol·licituts, haurà de formular una nova sol·licitud que substituirà l'anteriorment presentada.

4. No es tindran per presentades les sol·licituds que no seguisquen allò que s'indica en aquest apartat i seran inadmeses.

En els casos en els quals a causa d'una fallada informàtica verificable en els servidors de la Universitat d'Alacant no resultara possible la presentació electrònica de la sol·licitud, s'admetrà la presentació en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques. Quan es produïsca una circumstància d'aquest tipus, haurà d'informar de la fallada informàtica mitjançant correu electrònic a julkwvm@ty.ck abans que concloga el termini de presentació de sol·licituts i haurà d'adjuntar tota la documentació relativa a la sol·licitud.

5. Els requisits exigits per a cadascuna de les ajudes hauran de complir-se en la data d'acabament del termini de presentació de sol·licituds.

6. La documentació requerida per a cada tipus d'ajuda s'establirà en l'apartat que regula l'ajuda. Quan s'establisca un model normalitzat que requerisca signatura de persones físiques, haurà de signar-se electrònicament, en la mesura en què siga possible, mitjançant DNI electrònic o altre certificat electrònic vàlid.

Si la documentació aportada fora incompleta o presentara errors corregibles, es requerirà a través de l'eAdministració als interessats perquè en el termini de 10 dies s'esmene la falta o s'hi adjunte els documents preceptius, amb advertiment que, si no ho fan, se'ls tindrà per desistida la seus sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de l'esmentada llei.

7. Només es valoraran els mèrits, si escau, que s'hagen inclòs en el formulari de sol·licitud, que estiguen degudament acreditats i obtinguts fins a la data de finalització del termini de presentació de sol·licituds.

8. Les dades de caràcter personal recollides en la sol·licitud quedaran sotmeses a la protecció establida per la Llei orgànica 3/2018, de 5 de desembre, de protecció de dades personals i garantia dels drets digitals.

En aquest sentit, les dades de caràcter personal que consten en la sol·licitud seran tractades per la Universitat d'Alacant, com a responsable, i incorporades a l'activitat específica. La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada. En el marc dels tractaments esmentats, les dades no seran cedides a tercers, excepte obligació legal. Les persones sol·licitants podran exercir els drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant o bé a través de la seu electrònica (<https://seuelectronica.ua.es>).

Article 4. Pràctica de les notificacions

Les notificacions es realitzaran mitjançant publicació en la pàgina web de la Subdirecció de Convocatòries Públiques d'R+D+i del Servei de Gestió de la Investigació i tindran tots els efectes de notificació practicada.

Addicionalment, per a algunes fases del procediment, es podrà fer ús de la notificació individual a través de seu electrònica de la Universitat d'Alacant, d'acord amb el que estableix el Reglament de notificacions electròniques de la Universitat d'Alacant, aprovat pel Consell de Govern del 26 d'octubre del 2016 (BOUA de 28/10/2016).

No obstant el que disposa l'apartat anterior, tant en el cas de la proposta de resolució com en el de la resolució de concessió de les ajudes i d'altres actes que posen fi al procediment, la notificació individual prevista en l'apartat anterior serà substituïda per la publicació de l'acte corresponent en la pàgina web <https://sgi.ua.es/va/proyectos-publicos/convocatories/novetats.html>, que tindrà tots els efectes de notificació practicada.

Article 5. Avaluació

El Vicerectorat d'Investigació nomenarà la Comissió Avaluadora per a cada modalitat d'ajuda, i se'n publicarà la composició  una vegada siguen publicades la llistes de persones admeses definitives.

Les comissions d'avaluació estaran formades complint el principi d'igualtat d'oportunitats entre sexes en el procés de selecció d'acord amb el que estableix la Llei orgànica 3/2007, de 22 de març, per a la igualtat efectiva de dones i homes, que promou la representació equilibrada entre dones i homes.

El procés de selecció comprendrà una única fase en la qual se seleccionarà els candidats o les candidates amb l'avaluació prèvia de les sol·licituds presentades i de l'emissió del corresponent informe proposta.

El vicerector d'Investigació designarà una Comissió d'Avaluació per cadascuna de les àrees científiques. Cada Comissió estarà formada per tres membres experts de reconegut prestigi en les seues corresponents àrees de coneixement: el president (nomenat entre el PDI de la Universitat d'Alacant), el secretari i un vocal (els dos externs a la Universitat d'Alacant). Amb caràcter previ a la realització de les seues funcions, es requerirà als membres de les comissions una declaració d'absència de conflictes d'interès.

Cada Comissió avaluarà cadascuna de les sol·licituds presentades amb una puntuació entre 0 i 100 punts, atesos els criteris d'avaluació següents:

a) CVA del candidat o candidata, fins a 50 punts.

b) Historial cientificotècnic del grup receptor, fins a 30 punts.

c) Memòria justificativa del projecte a realitzar i de l'impacte de l'estada en el progrés de la carrera docent i investigadora del candidat, fins a 20 punts.

La puntuació mínima necessària per a superar l'avaluació serà de 80 punts.

Després de l'avaluació, la Comissió emetrà la corresponent proposta que elevarà al Vicerectorat d'Investigació per a la resolució. En aquesta proposta apareixeran les persones beneficiàries i les persones integrants de les llistes de reserva que permetran cobrir les eventuals renúncies o vacant. En cas que n'hi haja, es procedirà a una única resolució addicional de concessió emprant les llistes de reserva.

En la mesura que siga possible, la Comissió d'Avaluació distribuirà de manera equitativa les ajudes d'aquesta modalitat entre totes les branques de coneixement en funció del nombre de sol·licituds que superen la nota de tall establida.

En igualtat de mèrits entre les propostes presentades, s'aplicarà l'acció positiva a favor del sexe menys representat.

Atesa la disponibilitat pressupostària i el nombre d'ajudes concedides, la Universitat d'Alacant podrà aprovar propostes que modifiquen la duració de l'estada sol·licitada inicialment pel candidat.

Article 6. Resolució

Vista la proposta formulada per la Comissió, les ajudes s'adjudicaran de manera provisional per resolució del vicerector d'Investigació, i s'establirà un termini de 10 dies hàbils d'al·legacions.

Les notificacions es realitzaran mitjançant publicació en la pàgina web de la Subdirecció de Convocatòries Públiques d'R+D+I i tindran tots els efectes de notificació practicada. Addicionalment, per a algunes fases del procediment, es podrà fer ús de la notificació individual a través de seu electrònica de la Universitat d'Alacant, d'acord amb el que estableix el Reglament de notificacions electròniques de la Universitat d'Alacant, aprovat pel Consell de Govern del 26 d'octubre del 2016 (BOUA de 28/10/2016).

La resolució definitiva del procediment es notificarà a les persones interessades d'acord amb el que preveu l'article 40 i següents de la Llei 39/2015, d'1 d'octubre, del procediment administratiu comú de les administracions públiques, a través de l'eAdministració mitjançant notificació associada a la sol·licitud presentada.

La persona beneficiària haurà d'expressar a través de l'expedient electrònic de l'eAdministració l'acceptació o la renúncia a l'ajuda concedida en un termini màxim de 5 dies naturals des de la notificació. Si el personal beneficiari no acceptara expressament l'ajuda, es considerarà acceptada amb les condicions arreplegades en la convocatòria i en la resolució de concessió.

En tot cas, la resolució definitiva d'aquestes ajudes es produirà amb anterioritat a l'1 de desembre del 2021.

La Universitat d'Alacant podrà, en el termini de divuit mesos des de la publicació de la resolució definitiva, aprovar i publicar una convocatòria complementària en qualsevol de les modalitats establides en aquesta resolució amb els fons resultants de vacants per no acceptació de les ajudes o renúncia per part de les persones interessades.

Article 7. Modificació de les ajudes

Les ajudes hauran d'executar-se en el temps i la forma que es determine en la resolució de concessió. No obstant això, quan sorgisquen circumstàncies concretes que alteren les condicions, com ara ajornaments o canvis de dates d'incorporació, interrupcions, etc., aquestes han de ser autoritzades pel Vicerectorat d'Investigació ateses les condicions establides en el Reial decret 289/2021 i l'Ordre UNI/551/2021. No obstant això, aquestes circumstàncies no podran comportar, en cap cas, una finalització de l'estada més enllà del 31 de desembre del 2024.

Podran autoritzar-se pròrrogues de les ajudes sempre que existisca disponibilitat pressupostària i se sol·liciten com a mínim dos mesos abans de la finalització de l'estada. Les pròrrogues s'assignaran  basant-se en els mateixos criteris amb què van ser concedides les ajudes.

Article 8. Recursos

Contra la resolució de concessió de les ajudes d'aquesta convocatòria, que posa fi a la via administrativa, es podrà interposar recurs potestatiu de reposició davant l'òrgan que la va dictar en el termini d'un mes des de la notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.

Sense perjudici d'això, contra la resolució del procediment de concessió cal interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació de l'acte recorregut, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Article 9. Actuacions de comprovació i control

La justificació, seguiment i control de cada modalitat d'ajuda es realitzaran segons el que s'estableix en el corresponent apartat d'aquesta convocatòria. La presentació es realitzarà en els models normalitzats, disponibles en la següent pàgina <https://sgi.ua.es/va/proyectos-publicos/calendari-justificacio-ajudes-ua.html> mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I.

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, així com a facilitar la informació que els siga requerida per a aquesta finalitat.

Article 10. Incompliment

L'incompliment total o parcial dels requisits i les obligacions establides en aquesta resolució i altres normes aplicables, així com de les condicions que, si escau, s'establisquen en les corresponents ordres de concessió, donarà lloc a l'obertura d'un expedient d'incompliment que, amb l'audiència prèvia de la persona interessada, podrà donar lloc a la revocació de l'ajuda concedida parcialment o totalment i, si escau, a l'obligació de reintegrar la quantia corresponent.

Article 11. Finançament

1. L'import total de les ajudes que es concedisquen en virtut d'aquesta convocatòria serà de 6.930.423 euros i s'aplicaran amb càrrec a l'aplicació pressupostària 30.20.5G.53.51 del pressupost de despeses de la Universitat d'Alacant. Aquestes ajudes estan subvencionades pel Ministeri d'Universitats, mitjançant concessió directa recollida en l'Ordre UNI/551/2021 de 26 de maig i l'RD 289/2021 de 20 d'abril.

2. Amb la finalitat de promoure la igualtat d'oportunitats i la inclusió de les persones amb discapacitat, es reservarà un dos per cent de la quantia per a persones amb discapacitat reconeguda igual o superior al trenta-tres per cent, en qualsevol de les tres modalitats. Les ajudes reservades per a persones amb discapacitat que queden desertes s'acumularan a la resta d'ajudes.

3. De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la concessió de les subvencions està condicionada a l'existència de crèdit adequat i suficient en el moment d'efectuar-se la resolució de concessió.

Article 12. Publicitat

En totes les actuacions derivades d'aquestes ajudes s'haurà d'incorporar de manera visible el logotip institucional de la Universitat d'Alacant i del Ministeri d'Universitats, i complir amb les obligacions de publicitat i difusió establides per la normativa de la Unió Europea i espanyola sobre la utilització de fons vinculats a l'instrument Europeu de Recuperació, mitjançant l'ús de l'emblema de la Unió i una declaració de finançament adequat que indique «finançat per la Unió Europea-Next Generation EU», en particular quan promoguen les accions i els seus resultats finançats, facilitant informació coherent, efectiva i proporcionada dirigida a múltiples destinataris, incloent-hi els mitjans de comunicació i el públic en general.

Article 13. Normativa aplicable

Serà d'aplicació supletòria, a més del que es disposa en aquesta resolució i en el Reial decret 289/2021, la normativa nacional següent:

a) Llei orgànica 3/2018, de 5 de desembre, de protecció de dades personals i garantia dels drets digitals.

b) Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol.

c) Llei 14/2011, d'1 de juny, de la ciència, la tecnologia i la innovació.

d) Llei 39/2015, d'1 d'octubre, del procediment administratiu Comú de les administracions públiques (d'ara endavant, Llei del procediment Administratiu comú de les administracions públiques).

e) Llei 40/2015, d'1 d'octubre, de règim jurídic del sector públic.

f) Reglament (UE) 2021/241 del Parlament Europeu i del Consell de 12 de febrer de 2021 pel qual s'estableix el Mecanisme de Recuperació i Resiliència, així com les altres disposicions de la Unió Europea que puguen ser aplicables.

Article 14. Disposició addicional

En aplicació de la Llei orgànica 3/2007, de 22 de març, per a la igualtat efectiva de dones i homes, així com la Llei 9/2003 de 2 d'abril, de la Generalitat Valenciana per a la igualtat entre dones i homes, tota referència en aquesta convocatòria a persones, col·lectius o càrrecs, el gènere dels quals siga masculí, estarà fent referència al gènere gramatical neutre, incloent-hi, per tant, la possibilitat de referir-se tant a dones com homes.

CAPÍTOL II. Disposicions específiques sobre les ajudes Margarita Salas per a la formació de joves doctors

Article 15. Objecte

1. L'objecte d'aquestes ajudes és la formació de joves doctors mitjançant estades de formació en una universitat pública espanyola o bé en universitats i centres d'investigació estrangers, així com en organismes públics d'investigació espanyols. Les ajudes podran tenir una duració de dos o tres anys i les estades de formació es desenvoluparan de manera continuada. En el cas que les ajudes se sol·liciten per a estades a l'estranger, o centres d'investigació públics espanyols, l'últim any de l'ajuda s'ha de realitzar en una universitat pública espanyola seleccionada pel candidat, que podrà ser la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril, pel qual es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre el beneficiari i la Universitat d'Alacant.

Article 16. Característiques de l'ajuda

1. Es convoquen un mínim de 28 ajudes, que s'articularan a través d'un contracte d'investigador doctor d'accés al Sistema Espanyol de Ciència, Tecnologia i Innovació entre la Universitat d'Alacant i l'investigador seleccionat, d'acord amb el que preveu l'article 22 de la Llei 14/2011, d'1 de juny.

2. L'import mensual de les ajudes Margarita Salas per a joves doctors serà de 3.500 euros bruts durant l'estada a l'estranger, i 2.800 euros bruts per a les estades a Espanya. Aquestes quantitats es destinaran a finançar les retribucions i la quota empresarial de la Seguretat Social dels contractes laborals.

A més, hi haurà un pagament únic de 3.500 euros màxim en concepte de despeses de trasllat que s'abonarà a l'inici de l'estada.

Els beneficiaris estan obligats a contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica amb un àmbit de cobertura que incloga el país de destinació. Aquestes assegurances hauran de cobrir el període total de gaudi efectiu de l'ajuda.

«Article 17. Requisits de les sol·licitants

Els requisits de les persones candidates seran els mateixos per a les dues modalitats:

1.- Ser doctor/a i haver obtingut el títol a la Universitat d'Alacant o en una universitat privada espanyola o de nacionalitat espanyola que l'haja obtingut en universitats o centres estrangers

2.- No haver passat més de dos anys des de l'obtenció del títol de doctor/a en la data del tancament de termini de presentació de sol·licituds.

En el cas d'aquelles persones candidates que estiguen en possessió de més d'un títol de doctor, els requisits expressats es referiran al primer dels títols obtingut.

No obstant això, s'ampliarà aquest termini de dos anys quan concórrega alguna de les situacions següents:

a. Naixement de fill/a, o cura de fill/a en els casos d'adopció o en els supòsits de guarda amb finalitats d'adopció o acollida permanent, sempre que la data de naixement o, si escau, de la resolució judicial o administrativa s'haja produït entre la data d'obtenció del grau de doctor i la data de tancament del termini de presentació de sol·licituds. S'aplicarà una ampliació d'un any per cada fill/a.

b. Incapacitat temporal durant l'embaràs per causes vinculades amb aquest, suspensió del contracte per risc durant l'embaràs o per risc durant la lactància natural d'un/a menor de nou mesos. S'aplicarà una ampliació igual al període justificat.

c. Incapacitat temporal per causes diferents de les del punt anterior per un període, almenys, de tres mesos consecutius. S'aplicarà una ampliació igual al període justificat.

d. Excedències per cura de fill/a, per cura de familiar, per raó de violència de gènere i per raó de violència terrorista, per un període mínim de tres mesos. S'aplicarà una ampliació igual al període justificat.

e. Reducció de jornada per guarda legal, per cura directa de familiar, o per a cura de menor afectat de malaltia greu, per un període mínim de tres mesos, calculat en jornades completes. S'aplicarà una ampliació igual al període justificat.

f. Atenció a persones en situació de dependència, d'acord amb el que arreplega la Llei 39/2006, de 14 de desembre, de Promoció de l'Autonomia Personal i Atenció a les persones en situació de dependència, per un període mínim de tres mesos. S'aplicarà una ampliació igual al període justificat. Aquests períodes s'indicaran i acreditaran degudament en el moment de presentar la sol·licitud. Serà compatible l'aplicació de més d'una de les situacions previstes en aquest apartat, i es podran acumular diferents períodes, sempre que els períodes justificats no concórreguen en idèntic període de temps. El còmput de l'ampliació que cal aplicar es farà arredonint a l'alça a mesos complets el període justificat o, si resulten d'aplicació diversos períodes, la suma dels períodes justificats. A aquest efecte, el període justificat per naixement o cura de fill/a serà d'un any per cada fill/a, comptador des de la data de naixement o de la resolució judicial o administrativa.

g. S'aplicarà una ampliació de dos anys addicionals per a les persones amb una discapacitat reconeguda igual o superior al trenta-tres per cent.  
  
3. Sol·licitar la seua incorporació en una universitat o centre d'investigació públics diferents d'aquell en què van fer la formació predoctoral i van obtenir el doctorat.»

Article 18. Termini i presentació de sol·licituds

1. El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre de 2021.

2. Les sol·licituds es presentaran d'acord amb l'especificat en l'article 3 d'aquesta convocatòria.

3. El formulari de sol·licitud haurà d'acompanyar-se dels següents documents, que seran incorporats telemàticament:

a) Còpia del títol de doctor o, si escau, document acreditatiu del pagament de les taxes per a la seua expedició

b) Currículum abreujat de la persona sol·licitant (CVA)

c) Historial cientificotècnic del grup receptor.

d) Memòria justificativa del projecte d'investigació a realitzar i de l'impacte d'aquesta estada en el progrés de la carrera docent i investigadora del candidat.

e) Document d'acceptació de l'estada pel centre o centres receptors.

f) Aval del Grup d'Investigació i del Departament o Institut d'investigació de la Universitat d'Alacant al qual s'adscriurà la persona contractada.

Article 19. Avaluació de sol·licituds

Per a avaluar les sol·licituds la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 20. Resolució

Per a la resolució i notificació de les ajudes caldrà atenir-se al que disposa l'article 6 d'aquesta convocatòria.

Article 21. Formalització de contractes

Els contractes es formalitzaran en el termini que establisca la resolució de concessió. Si la persona beneficiària no s'incorporara en el termini indicat, s'entendrà que ha renunciat al seu dret.

Els beneficiaris, una vegada incorporats en el centre de destinació, han de sol·licitar als investigadors responsables que formalitzen el certificat acreditatiu de la incorporació. Aquest document s'haurà d'enviat a la Universitat d'Alacant en el termini màxim d'una setmana comptadora des de la seua incorporació al centre de destinació.

Article 22. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada en el termini de 10 dies màxim a la Subdirecció de Projectes Públics d'R+D perquè l'autoritze el Vicerectorat d'Investigació.

En cap cas s'autoritzaran canvis durant el primer any de permanència en el programa, llevat que concórreguen circumstàncies de força major apreciades pel Vicerectorat d'Investigació.

En tot cas, els canvis que s'autoritzen seran en uns termes que no desequilibren les circumstàncies que havien motivat l'adjudicació del contracte i, especialment, les qualificacions concedides en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la duració del contracte.

La no incorporació una vegada transcorregut el període d'absència, incapacitat o interrupció autoritzat es considerarà com a renúncia i donarà lloc al corresponent expedient d'incompliment de contracte.

Article 23. Seguiment i control

Les persones beneficiàries de l'ajuda estaran subjectes a les actuacions de comprovació i control per part de la Universitat d'Alacant i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'estada.

b) Un informe final en el termini d'un mes comptador a partir del moment en què es finalitza l'ajuda.

El model per a aquests informes estarà disponible en la pàgina web de SGI, Subdirecció de Convocatòries Públiques d'R+D+I

Els dos informes hauran d'estar signats per la persona beneficiària i per la persona investigadora responsable de la seua estada en el centre de destinació, que necessàriament haurà de ser coincident amb qui va signar el document d'acceptació.

El procediment per a la remissió dels informes serà l'establit en l'article 9 d'aquesta convocatòria.

Article 24. Incompliment

L'incompliment total o parcial dels requisits i obligacions establits en aquesta resolució i altres normes aplicables, així com de les condicions que, si escau, s'establisquen en la corresponents resolucions de concessió, donarà lloc, una vegada emès l'oportú expedient d'incompliment, a la pèrdua de dret al cobrament de l'ajuda i, si escau, a l'obligació de reintegrar-la i abonar els interessos de demora corresponents, d'acord amb el que disposa en la Llei general de subvencions i el seu reglament de desenvolupament.

Article 25. Incompatibilitat

1. La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos d'aquelles per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.

2. No obstant això, les ajudes objecte d'aquesta convocatòria seran compatibles amb les percepcions que procedisquen de:

a) Tasques d'investigació directament associades amb el projecte formatiu desenvolupat per la persona beneficiaria, que tinguen caràcter no habitual i no menyscaben o interrompen el procés formatiu objecte de l'ajuda. Les activitats esmentadeshauran de ser autoritzades pel Vicerectorat d'Investigació.

b) Ajudes per a assistència a congressos, reunions o jornades científiques.

3. Si escau, les persones beneficiàries de les ajudes hauran de comunicar al Vicerectorat d'Investigació l'obtenció d'altres ajudes, subvencions, ingressos o recursos que financen les activitats subvencionades immediatament en el moment que es produïsquen.

Article 26. Drets i obligacions del beneficiari

1. De manera general, les persones beneficiàries tindran els drets següents:

a) Obtenir del centre d'adscripció la col·laboració i suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que per a aquest col·lectiu tinga fixat el centre d'adscripció.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Complir amb aprofitament la participació en projectes d'investigació i de formació als quals s'incorpore en el centre de destinació.

c) Ajustar-se a les normes de funcionament del centre receptor, pel que fa a dedicació, funció que ha d'exercir, horaris i vacances.

d) Sol·licitar autorització a l'entitat per a qualsevol absència temporal.

e) Emplenar els informes i altres documents de seguiment esmentats en l'article 23 d'aquesta convocatòria, així com qualsevol altra documentació que, en relació amb el benefici de l'ajuda, li requerisca la Universitat d'Alacant.

f) Comunicar a la unitat competent del centre d'adscripció qualsevol incidència, dins dels deu dies següents en què es produïsquen.

g) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o s'obtinguen durant el període de gaudi de les ajudes d'acord amb l'article 12 d'aquesta convocatòria.

h) Complir els requisits que recull l'article 13 de la Llei 38/2003, de 17 de novembre, General de Subvencions, i les obligacions que per als perceptors d'ajudes i subvencions estableix l'article 14 de la citada Llei.

i) En cas de renúncia a l'ajuda, haurà de comunicar-la a la Universitat d'Alacant amb una antelació mínima de 15 dies naturals.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, així com les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que es disposa en la Llei 14/2011, d'1 de juny, de la ciència, la tecnologia i la innovació.

Pel que fa als drets de propietat industrial, així com els drets de caràcter patrimonial que integren la propietat intel·lectual que es puguen generar durant tot el període de benefici de l'ajuda, caldrà atenir-se al que estableixen l'article 53 i següents de la Llei 2/2011, de 4 de març, d'economia sostenible i l'article 35 de la Llei 14/2011, d'1 de juny i la normativa pròpia de la Universitat d'Alacant.

Capítol III. Disposicions específiques sobre les ajudes per a la requalificació del professorat universitari funcionari o contractat

Article 27. Objecte

1. L'objecte d'aquestes ajudes és la requalificació del professorat universitari funcionari o contractat mitjançant estades de formació en una universitat o centre d'investigació públic de reconegut prestigi diferent de la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril i l'ordre UNI/551/20315 de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats de l'estada de formació del professorat universitari en el centre de destinació.

3. La concessió de les ajudes previstes en aquesta convocatòria es farà en règim de concurrència competitiva i aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

«Article 28. Característiques de l'ajuda.

1. Es convoquen un mínim de 10 ajudes d'un any de duració, de les quals 5 es destinaran a la figura d'ajudant doctor. Aquestes ajudes seran prorrogables per anualitats completes d'acord amb la categoria professional i de la disponibilitat pressupostària.

2. L'import d'aquestes ajudes serà equivalent al sou base més els complements que perceba actualment la persona beneficiària més una prima addicional de mobilitat del vint per cent d'aquest sou base. A més, s'inclou un pagament únic, com a màxim de 3.500 euros, en concepte de despeses de trasllat al centre de destinació.

3. En el cas de concessió de pròrrogues, la Universitat d'Alacant podrà, atesa la disponibilitat pressupostària, establir ajudes addicionals per a compensar la pèrdua retributiva derivada de l'aplicació de la Normativa de Llicències per Estudis i Investigació de la Universitat d'Alacant.

4. Els professors/es ajudants doctor mantindran la reserva de la plaça a la Universitat d'Alacant, sense pèrdua d'antiguitat, durant el temps de duració de l'estada finançada per aquesta ajuda.

5. La data de finalització de l'estada no podrà ser posterior al 31 de desembre del 2024 i es podrà fer de manera contínua o discontínua en dos únics períodes.  
  
6. La persona beneficiària de l'ajuda no podrà exercir docència virtual a la Universitat d'Alacant i les hores de col·laboració en docència en el centre d'acolliment no es preveuen en aquesta modalitat d'ajudes.»

Article 29. Requisits de les persones sol·licitants

Els requisits de les persones candidates són:

1. Tenir vinculació laboral amb la Universitat d'Alacant i estar en servei actiu com a personal docent i investigador en qualsevol de les categories següents:

a) Professor/a Titular Universitat

b) Professor/a contractat/ada doctor/a

c) Professor/a ajudant doctor/a. Per a aquesta categoria, el període d'estada s'haurà de gaudir necessàriament abans de la data de finalització del contracte amb la Universitat d'Alacant.

2. Sol·licitar la incorporació en una universitat o centre d'investigació públics diferents de la Universitat d'Alacant.

3. El professorat titular d'universitat i el contractat doctor no haurà de superar deu anys de servei en aquestes figures.

Article 30. Termini i presentació de sol·licituds

1. El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre del 2021.

2. Les sol·licituds es presentaran d'acord amb el que especifica l'article 3 d'aquesta convocatòria.

3. El formulari de sol·licitud haurà d'acompanyar-se dels documents següents, que seran incorporats telemàticament:

a) Curriculum vitae abreujat (CVA) de la persona candidata

b) Historial cientificotècnic del grup receptor.

c) Memòria justificativa del projecte d'investigació a realitzar i de l'impacte d'aquesta estada en el progrés de la carrera docent i investigadora del candidat.

d) Document d'acceptació de l'estada pel centre receptor.

e) Informe del director del Departament al qual està adscrita la persona candidata, que autoritze l'activitat a realitzar.

Article 31. Avaluació de sol·licituds

Per a l'avaluació de les sol·licituds la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 32. Resolució

Per a la resolució i la notificació de les ajudes s'estarà d'acord amb el que disposa l'article 6 d'aquesta convocatòria.

Article 33. Incorporació de les persones beneficiàries als centres de destinació

1. Les persones beneficiàries hauran d'incorporar-se als centres de destinació en la data d'inici prevista en la resolució de concessió.

2. La incorporació en un mes diferent al de la data d'inici sol·licitada i concedida, només podrà tenir efectes si la modificació del període concedit ha sigut prèviament sol·licitada i autoritzada, en els termes arreplegats en l'article 7 d'aquesta convocatòria.

3. Les persones beneficiàries, una vegada incorporades, han de sol·licitar als investigadors responsables dels grups receptors l'emplenament del certificat acreditatiu de la incorporació. Aquest document haurà de ser enviat a la Universitat d'Alacant en el termini de 10 dies des de la incorporació al centre.

Article 34. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada a la Subdirecció de Convocatòries Públiques d'R+D+I perquè siga autoritzada pel Vicerectorat d'Investigació.

Si escau, els canvis que s'autoritzen ho seran en termes que no desequilibren les circumstàncies que van motivar l'adjudicació del contracte i, especialment, la valoració atorgada en cadascun dels criteris d'avaluació.

La no incorporació una vegada transcorregut el període d'absència, incapacitat o interrupció autoritzat, serà considerada com a renúncia de l'ajuda i donarà lloc al corresponent expedient d'incompliment.

Article 35. Seguiment i control

Les persones beneficiàries de l'ajuda estaran subjectes a les actuacions de comprovació i control fetes pel Vicerectorat d'Investigació i, a aquest efecte, hauran de presentar en el termini de 20 dies hàbils des que finalitze l'estada, un informe del treball fet que continga els resultats i on es faça constar la conformitat del responsable de l'equip o grup d'investigació receptor, i també un certificat de l'estada emès per la persona representant legal del centre de destinació en el qual conste la data d'inici i la data de finalització de l'estada, amb el vistiplau de la persona responsable de l'equip o grup científic receptor.

El model per a aquest informe estarà disponible en la pàgina web de Servei de Gestió de la Investigació, Subdirecció de Convocatòries Púbiques d'R+D+I.

El procediment per a la remissió dels informes serà el que estableix l'article 9 d'aquesta convocatòria.

Article 36. Incompliment

L'incompliment total o parcial dels requisits i obligacions establits en aquesta resolució i altres normes aplicables, com també de les condicions que, si escau, s'establisquen en les corresponents resolucions de concessió, donarà lloc, previ l'oportú expedient d'incompliment, a la pèrdua de dret del cobrament de l'ajuda i, si escau, a l'obligació de reintegrar aquesta i els interessos de demora corresponents, d'acord amb el que disposa la Llei General de Subvencions i en el Reglament de desenvolupament.

Article 37. Règim d'Incompatibilitat

La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos per a la mateixa finalitat, i que financen els mateixos conceptes de despesa, procedents de qualssevol Administracions o ens públics o privats, nacionals, de la Unió Europea o d'organismes internacionals. Excepte els ingressos percebuts pel seu sou com a docent o investigador.

Article 38. Drets i obligacions del beneficiari

1. De manera general, les persones beneficiàries tindran els següents drets:

a) Obtenir del centre d'adscripció la col·laboració i suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en la present convocatòria.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Remetre al Vicerectorat d'Investigació el certificat d'incorporació al qual es refereix l'article 32 d'aquesta convocatòria.

c) Complir amb aprofitament la participació en projectes d'investigació i de formació als quals s'incorpore en el centre de destinació.

d) Ajustar-se a les normes de funcionament del centre receptor, pel que fa a dedicació, funció que ha d'exercir, horaris i vacances.

e) Sol·licitar autorització a l'entitat per a qualsevol absència temporal.

f) Emplenar els informes i altres documents de seguiment esmentats en l'article 35 d'aquesta convocatòria, com també qualsevol altra documentació que, en relació amb el gaudi de l'ajuda, siga requerida per la Universitat d'Alacant.

g) Comunicar al Vicerectorat d'Investigació qualsevol incidència, dins dels deu dies següents en què es produïsca.

h) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o obtinguen durant el període de gaudi de les ajudes d'acord amb l'article 12 d'aquesta convocatòria.

i) Complir els requisits arreplegats en l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 d'aquesta Llei.

j) En cas de renúncia a l'ajuda, haurà de comunicar-la al Vicerectorat d'Investigació amb una antelació mínima de 15 dies naturals.

k) Contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, i també les que es determinen per a supervisar i avaluar el desenvolupament del treball de la persona beneficiària i aquelles que se'n deriven.

Quant als drets de propietat industrial, i també els drets de caràcter patrimonial que integren la propietat intel·lectual que puguen generar-se durant tot el període de gaudi de l'ajuda, s'estarà al que estableix l'article 53 i següents de la Llei 2/2011, de 4 de març, d'economia sostenible i l'article 35 de la Llei 14/2011, d'1 de juny i la normativa de la Universitat d'Alacant sobre propietat industrial i intel·lectual.

Capítol IV. Disposicions específiques sobre les ajudes María Zambrano per a l'atracció de talent internacional

Article 39. Objecte

1. L'objecte d'aquestes ajudes és l'atracció a universitats públiques espanyoles de personal docent i investigador amb trajectòria postdoctoral acumulada en universitats o centres d'investigació estrangers.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril i l'Ordre UNI/551/2021 de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre la persona beneficiària i la Universitat d'Alacant.

3. La concessió de les ajudes previstes en aquesta convocatòria es farà en règim de concurrència competitiva i amb l'aplicació dels principis de publicitat, transparència, objectivitat, igualtat i no discriminació, i també els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

Article 40. Característiques de l'ajuda

1.- Es convoquen un mínim de 10 ajudes d'un, dos o tres anys que s'articularan a través d'un contracte d'investigador doctor d'accés al Sistema Espanyol de Ciència, Tecnologia i Innovació o, si escau, d'investigador distingit entre la Universitat d'Alacant i l'investigador seleccionat, d'acord amb el que preveu l'article 22 i 23, respectivament, de la Llei 14/2011, d'1 de juny.

2.- L'estada es farà a la Universitat d'Alacant durant tot el període concedit i de forma continuada.

3.- L'import mensual serà de 4.000 euros bruts. Aquestes quantitats es destinaran a finançar les retribucions i la quota empresarial de la Seguretat Social dels contractes laborals. A més, inclourà un pagament únic màxim 3.500 euros en concepte de despeses de trasllat des del seu centre.

4.- Les persones que hagen gaudit d'una d'aquestes ajudes de tres anys de duració, la Universitat d'Alacant:

a. Podrà en funció de la disponibilitat pressupostària, prorrogar el contracte postdoctoral sempre que el beneficiari haja obtingut abans de la data de finalització de l'ajuda, un projecte en concurrència competitiva nacional o europeu com a investigador principal a desenvolupar íntegrament a la Universitat d'Alacant. El contracte es formalitzarà dins de la normativa aplicable i fins a la data de finalització del projecte.

b. Valorarà l'ajuda obtinguda en aquest programa com a mèrit destacat en la sol·licitud, com a director, d'una ajuda per a la contractació de personal investigador predoctoral dins del Programa Propi per al foment de l'R+D+I de la Universitat d'Alacant.

Article 41. Requisits de les persones sol·licitants

Els requisits de les persones candidates són:

1.- Ser personal docent i investigador, de nacionalitat espanyola o d'un altre país, amb una trajectòria postdoctoral acumulada no inferior a vint-i-quatre mesos en universitats o centres d'investigació espanyols o situats fora d'Espanya diferents del de la defensa de la tesi doctoral.

2.- Estar desenvolupant, en el moment de formular la sol·licitud, projectes d'investigació i/o impartint docència en universitats, centres d'investigació o organismes situats fora d'Espanya.

3.- La persona sol·licitant haurà de residir en el país on se situa la universitat o centre d'investigació estranger on desenvolupe l'activitat en el moment de presentació de la sol·licitud.

Article 42. Termini i presentació de sol·licituds

1.- El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre del 2021.

2.- Les sol·licituds es presentaran d'acord amb el que especifica l'article 3 d'aquesta convocatòria.

3.- El formulari de sol·licitud haurà d'acompanyar-se dels documents següents, que seran incorporats telemàticament:

a) Còpia del títol de doctor o, si escau, document acreditatiu del pagament de les taxes per a la seua expedició.

b) Currículum abreujat del candidat (CVA)

c) Documentació que acredite la trajectòria postdoctoral acumulada amb centres d'investigació després de l'obtenció del doctorat.

d) Documentació acreditativa de la vinculació amb el centre d'origen en el moment de la presentació de la sol·licitud.

e) Documentació acreditativa de la residència al país en el qual desenvolupa l'activitat docent/investigadora en el moment de la presentació de la sol·licitud.

f) Historial cientificotècnic del grup receptor.

g) Memòria justificativa del projecte que s'ha de desenvolupar i l'adequació del candidat a les necessitats d'investigació i transferència del coneixement del grup receptor i impacte esperat.

h) Document d'acceptació de l'estada pel Departament o Institut d'investigació receptor a la Universitat d'Alacant.

Article 43. Avaluació de sol·licituds

Per a l'avaluació de les sol·licituds, la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 44. Resolució

Per a la resolució i la notificació de les ajudes s'estarà d'acord amb el que disposa l'article 6 d'aquesta convocatòria.

Article 45. Formalització dels contractes

Els contractes seran formalitzats en el termini que s'establisca en la resolució de concessió.

Les persones beneficiàries hauran d'incorporar-se al lloc de treball l'endemà de la formalització dels contractes. Si la persona beneficiària no s'incorporara en el termini indicat, s'entendrà que ha renunciat al dret que té.

Article 46. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada a la Subdirecció de Convocatòries Públiques d'R+D+I perquè siga autoritzada pel Vicerectorat d'Investigació.

Si escau, els canvis que s'autoritzen ho seran en termes que no desequilibren les circumstàncies que van motivar l'adjudicació del contracte i, especialment, la valoració atorgada en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la duració del contracte.

La no incorporació a l'ajuda una vegada transcorregut el període d'absència, incapacitat o interrupció autoritzat, es considerarà com a renúncia i donarà lloc al corresponent expedient d'incompliment de contracte.

Article 47. Seguiment i control

Les persones beneficiàries de l'ajuda estaran subjectes a les actuacions de comprovació i control i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'estada.

b) Un informe final en el termini d'un mes comptador a partir del moment en què finalitza l'ajuda.

El model per a aquests informes estarà disponible en la pàgina web de la Subdirecció de Convocatòries Públiques d'R+D+I.

Els dos informes hauran d'estar signats per la persona beneficiària i per la persona investigadora responsable de la seua estada a la Universitat d'Alacant, que necessàriament haurà de ser coincident amb qui va signar el document d'acceptació.

El procediment per a la remissió dels informes serà el que estableix l'article 9 d'aquesta convocatòria.

Article 48. Règim de compatibilitats

Els contractes finançats amb càrrec a les ajudes objecte d'aquesta resolució seran incompatibles amb la vigència de qualsevol altre contracte laboral per part del personal contractat.

Les persones que siguen contractades a l'empara d'aquestes ajudes podran prestar col·laboracions complementàries en tasques docents, en la seua mateixa institució, per un màxim de 60 hores per curs acadèmic, a petició pròpia i amb l'aprovació del Vicerectorat d'Investigació, respectant, si escau, la normativa vigent d'incompatibilitats del personal al servei de les Administracions Públiques.

El personal contractat podrà percebre complements provinents de projectes d'R+D i, quan siga procedent, de contractes fets en aplicació de l'article 83 de la Llei orgànica 6/2001, de 21 de desembre, d'Universitats i de la Llei 14/2011, d'1 de juny, de la Ciència, la Tecnologia i la Innovació, i ajudes complementàries finançades per la Comissió Europea per a fomentar la formació i la mobilitat del personal investigador, sempre que aquestes ajudes no impliquen la formalització de contractes laborals.

Article 49. Drets i obligacions de la persona beneficiària

1. De manera general, les persones beneficiàries tindran els drets següents:

a) Obtenir del centre d'adscripció la col·laboració i el suport necessaris per al desenvolupament normal de la investigació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que per a aquest col·lectiu tinga fixat la Universitat d'Alacant.

De manera general, les persones beneficiàries tindran les obligacions següents:

a) Incorporar-se al lloc de treball en el termini establit en la resolució de concessió.

b) Complir amb aprofitament la participació en projectes d'investigació i de formació.

c) Ajustar-se a les normes de funcionament de la Universitat d'Alacant, pel que fa a dedicació, funció que ha d'exercir, horaris i vacances.

d) Sol·licitar autorització a la Universitat d'Alacant per a qualsevol absència temporal.

e) Emplenar els informes i altres documents de seguiment esmentats en l'article 47 d'aquesta convocatòria, com també qualsevol altra documentació que, en relació amb el gaudi del contracte, siga requerida per la Universitat d'Alacant.

f) Comunicar a la unitat competent del Vicerectorat d'Investigació, qualsevol incidència, dins dels deu dies següents en què es produïsca.

g) Fer pública la circumstància d'haver rebut finançament del Ministeri d'Universitats, Unió Europea i de la Universitat d'Alacant en les publicacions, ponències i altres activitats de difusió dels resultats científics que es desenvolupen o obtinguen durant el període de gaudi de les ajudes d'acord amb l'article 12 d'aquesta convocatòria.

h) Complir els requisits arreplegats en l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 d'aquesta Llei.

i) En cas de renúncia del contracte, haurà de comunicar-la al Vicerectorat d'Investigació amb una antelació mínima de 15 dies naturals.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, i també les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que disposa la Llei 14/2011, d'1 de juny, de la ciència, la tecnologia i la innovació.

Quant als drets de propietat industrial, com també els drets de caràcter patrimonial que integren la propietat intel·lectual que puguen generar-se durant tot el període de gaudi de l'ajuda, s'estarà al que estableix l'article 53 i següents de la Llei 2/2011, de 4 de març, d'Economia Sostenible i l'article 35 de la Llei 14/2011, d'1 de juny i la normativa pròpia de la Universitat d'Alacant sobre propietat industrial i intel·lectual.

Alacant, 1 de juliol del 2021.

La rectora.

PD de signatura (Resolució de 22 de desembre del 2020)

El vicerector d'Investigació

Juan Mora Pastor

RESOLUCIÓ DE LA UNIVERSITAT D'ALACANT, D'1 DE JULIOL DE 2021, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER A 2021-2023

De conformitat amb el Reial decret 289/2021, de 20 d'abril de 2021, pel qual es regula la concessió directa de subvencions a universitats públiques per a la requalificació del sistema universitari espanyol, i d'acord amb l'Ordre UNI/551/2021, de 26 de maig, per la qual es concedeix a la Universitat d'Alacant una subvenció directa per import de 6.930.434 euros, es resol aquesta convocatòria destinada a finançar diferents actuacions dirigides a la formació de joves doctors/es, a la requalificació del personal i a l'atracció de talent internacional per a executar en el període 2021-2023.

Aquesta convocatòria d'ajudes té caràcter pluriennal, es realitza en règim de concurrència competitiva aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, i es dicta segons el que estableixen la Llei 38/2003, de 17 de novembre, general de subvencions i el seu reglament RD 887/2006, de 21 de juliol, i el Pla Estratègic de Subvencions de la Universitat d'Alacant.

En virtut de tot això i d'acord amb les competències que em confereix l'Estatut de la Universitat d'Alacant aprovat pel Decret 73/2004, del Consell de la Generalitat Valenciana, de 7 de maig, resolc aquesta convocatòria d'ajudes.

Índex:

CAPÍTOL I. Disposicions comunes

Article 1. Objecte

Article 2. Persones beneficiàries

Article 3. Presentació de sol·licituds

Article 4. Pràctica de les notificacions

Article 5. Avaluació

Article 6. Resolució

Article 7. Modificació de les ajudes

Article 8. Recursos

Article 9. Actuacions de comprovació i control

Article 10. Incompliment

Article 11. Finançament

Article 12. Publicitat

Article 13. Normativa aplicable

Article 14. Disposició addicional

CAPÍTOL II. Disposicions específiques de les ajudes Margarita Salas per a la formació de joves doctors/es

Article 15. Objecte

Article 16. Característiques de l'ajuda

Article 17. Requisits de les persones sol·licitants

Article 18. Termini i presentació de sol·licituds

Article 19. Avaluació de sol·licituds

Article 20. Resolució

Article 21. Formalització

Article 22. Incidències durant l'estada

Article 23. Seguiment i control

Article 24. Incompliment

Article 25. Incompatibilitat

Article 26. Drets i obligacions de la persona beneficiària

CAPÍTOL III. Disposicions específiques de les ajudes per a la requalificació del professorat universitari funcionari o contractat

Article 27. Objecte

Article 28. Característiques de l'ajuda

Article 29. Requisits dels sol·licitants

Article 30. Termini i presentació de sol·licituds

Article 31. Avaluació de sol·licituds

Article 32. Resolució

Article 33. Incorporació de les persones beneficiàries als centres de destinació

Article 34. Incidències durant l'estada

Article 35. Seguiment i control

Article 36. Incompliment

Article 37. Règim d'incompatibilitat

Article 38. Drets i obligacions de la persona beneficiària

CAPÍTOL IV. Disposicions específiques de les ajudes María Zambrano per a l'atracció de talent internacional

Article 39. Objecte

Article 40. Característiques de l'ajuda

Article 41. Requisits de les persones sol·licitants

Article 42. Termini i presentació de sol·licituds

Article 43. Avaluació de sol·licituds

Article 44. Resolució

Article 45. Formalització

Article 46. Incidències durant l'estada

Article 47. Seguiment i control

Article 48. Incompatibilitat

Article 49. Drets i obligacions de la persona beneficiària

CAPÍTOL I. Disposicions comunes

Article 1. Objecte

1. És objecte d'aquesta resolució aprovar la convocatòria per a la concessió, en règim de concurrència competitiva, de les subvencions previstes en el Reial decret 289/2021, de 20 d'abril, per a la requalificació del sistema universitari espanyol.

2. Aquestes ajudes comprendran les modalitats següents:

a. Ajudes Margarita Salas per a la formació de joves doctors/es.

b. Ajudes per a la requalificació del professorat universitari funcionari o contractat.

c. Ajudes María Zambrano per a l'atracció de talent internacional.

La Universitat d'Alacant reservarà almenys el 50% de la subvenció total atorgada a les ajudes Margarita Sala. En el cas de no esgotar aquest crèdit, bé per no haver arribat les persones candidates admeses a la puntuació mínima exigida per a obtenir l'ajuda o bé per falta de candidats/es, es reservarà aquest crèdit per a una convocatòria suplementària que serà aprovada i publicada transcorreguts com a màxim 18 mesos després de la resolució definitiva de la primera convocatòria. Per a les modalitats de Requalificació del professorat universitari i María Zambrano, els fons previstos no assignats es podran utilitzar per a incrementar el pressupost de la resta de modalitats.

Article 2. Persones beneficiàries

1. Podran ser beneficiari de les ajudes el personal investigador que, en la data de tancament del termini de presentació de sol·licituds, complisca els requisits establits en aquesta convocatòria per a cadascuna de les modalitats d'ajuda que es recullen en aquesta resolució.

2. Les persones beneficiàries de les ajudes hauran de complir les obligacions arreplegades en l'article 14 de la Llei 38/2003, de 17 de novembre, general de subvencions; l'Ordre CNU/692/2019, de 20 de juny, i les establides específicament en aquesta convocatòria.

3. No podran ser beneficiàries de cap de les ajudes les persones en les quals concórrega alguna de les circumstàncies establides en l'article 13 de la Llei general de subvencions.

4. Les persones que siguen contractades a l'empara d'aquestes ajudes podran prestar col·laboracions docents en la universitat receptora, per un màxim de 60 hores per curs acadèmic, a petició pròpia i amb l'aprovació del centre de destinació en què realitze l'estada.

Article 3. Presentació de sol·licituds

1. Les sol·licituds per a aquesta convocatòria d'ajudes es presentaran electrònicament a través de l'eAdministració de la Universitat d'Alacant, a la qual accedirà la persona sol·licitant a través de la seu electrònica de la Universitat d'Alacant (<https://seuelectronica.ua.es/>).

2. A continuació, seleccionarà l'apartat Tràmits i premerà l'opció SOL·LICITUD D'AJUDES A l'R+D+I dins de Docència i Investigació. Es podrà accedir al tràmit mitjançant:

* Usuari i contrasenya UA (per al personal de la UA)
* Certificat digital (e-DNI, ACCV, FNMT o altres)
* Vy@xi
* Accés per a persones estrangeres (<https://sgi.ua.es/es/proyectos-publicos/documentos/convocatorias/documentos/instrucciones-acceso-extranjeros.-solicitudes.pdf>)

En la pantalla de sol·licituds s'haurà de seleccionar el tipus d'ajuda en el qual es desitja participar, i caldrà emplenar el formulari electrònic i aportar els documents exigits per la convocatòria i que hi són requerits.

3. Una vegada finalitzat l'emplenament del formulari, el/la sol·licitant farà el tràmit de presentació telemàtica mitjançant l'ordre ENVIAR i quedarà registrada, en eixe moment, la sol·licitud.

Només es podrà formular una sol·licitud per persona per a cadascuna de les ajudes establides en els annexos d'aquesta convocatòria, per la qual cosa la generació posterior d'una nova sol·licitud per a la mateixa ajuda anul·larà l'expedient de sol·licitud anterior i es tindrà en consideració únicament l'última presentada.

En cas d'observar-se deficiències per la persona sol·licitant abans de la finalització del termini de presentació de sol·licituts, haurà de formular una nova sol·licitud que substituirà l'anteriorment presentada.

4. No es tindran per presentades les sol·licituds que no seguisquen allò que s'indica en aquest apartat i seran inadmeses.

En els casos en els quals a causa d'una fallada informàtica verificable en els servidors de la Universitat d'Alacant no resultara possible la presentació electrònica de la sol·licitud, s'admetrà la presentació en la forma prevista en l'article 16 de la Llei 39/2015, d'1 d'octubre, del procediment administratiu comú de les administracions públiques. Quan es produïsca una circumstància d'aquest tipus, haurà d'informar de la fallada informàtica mitjançant correu electrònic a xlbjebs@ej.qb abans que concloga el termini de presentació de sol·licituts i haurà d'adjuntar tota la documentació relativa a la sol·licitud.

5. Els requisits exigits per a cadascuna de les ajudes hauran de complir-se en la data d'acabament del termini de presentació de sol·licituds.

6. La documentació requerida per a cada tipus d'ajuda s'establirà en l'apartat que regula l'ajuda. Quan s'establisca un model normalitzat que requerisca signatura de persones físiques, haurà de signar-se electrònicament, en la mesura en què siga possible, mitjançant DNI electrònic o altre certificat electrònic vàlid.

Si la documentació aportada fora incompleta o presentara errors corregibles, es requerirà a través de l'eAdministració als interessats perquè en el termini de 10 dies s'esmene la falta o s'hi adjunte els documents preceptius, amb advertiment que, si no ho fan, se'ls tindrà per desistida la seus sol·licitud, d'acord amb el que estableix l'article 68 de la Llei 39/2015, d'1 d'octubre, del procediment administratiu comú de les administracions públiques, i amb els efectes previstos en l'article 21.1 de l'esmentada llei.

7. Només es valoraran els mèrits, si escau, que s'hagen inclòs en el formulari de sol·licitud, que estiguen degudament acreditats i obtinguts fins a la data de finalització del termini de presentació de sol·licituds.

8. Les dades de caràcter personal recollides en la sol·licitud quedaran sotmeses a la protecció establida per la Llei orgànica 3/2018, de 5 de desembre, de protecció de dades personals i garantia dels drets digitals.

En aquest sentit, les dades de caràcter personal que consten en la sol·licitud seran tractades per la Universitat d'Alacant, com a responsable, i incorporades a l'activitat específica. La finalitat d'aquest tractament de dades personals serà la gestió i resolució de la convocatòria. La legitimació d'aquest tractament es basa en el compliment d'una missió d'interès públic i en el consentiment de la persona interessada. En el marc dels tractaments esmentats, les dades no seran cedides a tercers, excepte obligació legal. Les persones sol·licitants podran exercir els drets d'accés, rectificació, supressió i portabilitat de les seues dades, de limitació i oposició al seu tractament, així com a no ser objecte de decisions basades únicament en el tractament automatitzat de les seues dades, quan procedisquen, davant la Gerència de la Universitat en el Registre General de la Universitat d'Alacant o bé a través de la seu electrònica (<https://seuelectronica.ua.es>).

Article 4. Pràctica de les notificacions

Les notificacions es realitzaran mitjançant publicació en la pàgina web de la Subdirecció de Convocatòries Públiques d'R+D+i del Servei de Gestió de la Investigació i tindran tots els efectes de notificació practicada.

Addicionalment, per a algunes fases del procediment, es podrà fer ús de la notificació individual a través de seu electrònica de la Universitat d'Alacant, d'acord amb el que estableix el Reglament de notificacions electròniques de la Universitat d'Alacant, aprovat pel Consell de Govern del 26 d'octubre del 2016 (BOUA de 28/10/2016).

No obstant el que disposa l'apartat anterior, tant en el cas de la proposta de resolució com en el de la resolució de concessió de les ajudes i d'altres actes que posen fi al procediment, la notificació individual prevista en l'apartat anterior serà substituïda per la publicació de l'acte corresponent en la pàgina web <https://sgi.ua.es/va/proyectos-publicos/convocatories/novetats.html>, que tindrà tots els efectes de notificació practicada.

Article 5. Avaluació

El Vicerectorat d'Investigació nomenarà la Comissió Avaluadora per a cada modalitat d'ajuda, i se'n publicarà la composició  una vegada siguen publicades la llistes de persones admeses definitives.

Les comissions d'avaluació estaran formades complint el principi d'igualtat d'oportunitats entre sexes en el procés de selecció d'acord amb el que estableix la Llei orgànica 3/2007, de 22 de març, per a la igualtat efectiva de dones i homes, que promou la representació equilibrada entre dones i homes.

El procés de selecció comprendrà una única fase en la qual se seleccionarà els candidats o les candidates amb l'avaluació prèvia de les sol·licituds presentades i de l'emissió del corresponent informe proposta.

El vicerector d'Investigació designarà una Comissió d'Avaluació per cadascuna de les àrees científiques. Cada Comissió estarà formada per tres membres experts de reconegut prestigi en les seues corresponents àrees de coneixement: el president (nomenat entre el PDI de la Universitat d'Alacant), el secretari i un vocal (els dos externs a la Universitat d'Alacant). Amb caràcter previ a la realització de les seues funcions, es requerirà als membres de les comissions una declaració d'absència de conflictes d'interès.

Cada Comissió avaluarà cadascuna de les sol·licituds presentades amb una puntuació entre 0 i 100 punts, atesos els criteris d'avaluació següents:

a) CVA del candidat o candidata, fins a 50 punts.

b) Historial cientificotècnic del grup receptor, fins a 30 punts.

c) Memòria justificativa del projecte a realitzar i de l'impacte de l'estada en el progrés de la carrera docent i investigadora del candidat, fins a 20 punts.

La puntuació mínima necessària per a superar l'avaluació serà de 80 punts.

Després de l'avaluació, la Comissió emetrà la corresponent proposta que elevarà al Vicerectorat d'Investigació per a la resolució. En aquesta proposta apareixeran les persones beneficiàries i les persones integrants de les llistes de reserva que permetran cobrir les eventuals renúncies o vacant. En cas que n'hi haja, es procedirà a una única resolució addicional de concessió emprant les llistes de reserva.

En la mesura que siga possible, la Comissió d'Avaluació distribuirà de manera equitativa les ajudes d'aquesta modalitat entre totes les branques de coneixement en funció del nombre de sol·licituds que superen la nota de tall establida.

En igualtat de mèrits entre les propostes presentades, s'aplicarà l'acció positiva a favor del sexe menys representat.

Atesa la disponibilitat pressupostària i el nombre d'ajudes concedides, la Universitat d'Alacant podrà aprovar propostes que modifiquen la duració de l'estada sol·licitada inicialment pel candidat.

Article 6. Resolució

Vista la proposta formulada per la Comissió, les ajudes s'adjudicaran de manera provisional per resolució del vicerector d'Investigació, i s'establirà un termini de 10 dies hàbils d'al·legacions.

Les notificacions es realitzaran mitjançant publicació en la pàgina web de la Subdirecció de Convocatòries Públiques d'R+D+I i tindran tots els efectes de notificació practicada. Addicionalment, per a algunes fases del procediment, es podrà fer ús de la notificació individual a través de seu electrònica de la Universitat d'Alacant, d'acord amb el que estableix el Reglament de notificacions electròniques de la Universitat d'Alacant, aprovat pel Consell de Govern del 26 d'octubre del 2016 (BOUA de 28/10/2016).

La resolució definitiva del procediment es notificarà a les persones interessades d'acord amb el que preveu l'article 40 i següents de la Llei 39/2015, d'1 d'octubre, del procediment administratiu comú de les administracions públiques, a través de l'eAdministració mitjançant notificació associada a la sol·licitud presentada.

La persona beneficiària haurà d'expressar a través de l'expedient electrònic de l'eAdministració l'acceptació o la renúncia a l'ajuda concedida en un termini màxim de 5 dies naturals des de la notificació. Si el personal beneficiari no acceptara expressament l'ajuda, es considerarà acceptada amb les condicions arreplegades en la convocatòria i en la resolució de concessió.

En tot cas, la resolució definitiva d'aquestes ajudes es produirà amb anterioritat a l'1 de desembre del 2021.

La Universitat d'Alacant podrà, en el termini de divuit mesos des de la publicació de la resolució definitiva, aprovar i publicar una convocatòria complementària en qualsevol de les modalitats establides en aquesta resolució amb els fons resultants de vacants per no acceptació de les ajudes o renúncia per part de les persones interessades.

Article 7. Modificació de les ajudes

Les ajudes hauran d'executar-se en el temps i la forma que es determine en la resolució de concessió. No obstant això, quan sorgisquen circumstàncies concretes que alteren les condicions, com ara ajornaments o canvis de dates d'incorporació, interrupcions, etc., aquestes han de ser autoritzades pel Vicerectorat d'Investigació ateses les condicions establides en el Reial decret 289/2021 i l'Ordre UNI/551/2021. No obstant això, aquestes circumstàncies no podran comportar, en cap cas, una finalització de l'estada més enllà del 31 de desembre del 2024.

Podran autoritzar-se pròrrogues de les ajudes sempre que existisca disponibilitat pressupostària i se sol·liciten com a mínim dos mesos abans de la finalització de l'estada. Les pròrrogues s'assignaran  basant-se en els mateixos criteris amb què van ser concedides les ajudes.

Article 8. Recursos

Contra la resolució de concessió de les ajudes d'aquesta convocatòria, que posa fi a la via administrativa, es podrà interposar recurs potestatiu de reposició davant l'òrgan que la va dictar en el termini d'un mes des de la notificació o publicació, de conformitat amb els articles 112, 123 i 124 de la Llei 39/2015, d'1 d'octubre, del procediment administratiu comú de les administracions públiques.

Sense perjudici d'això, contra la resolució del procediment de concessió cal interposar recurs contenciós administratiu davant el Tribunal Superior de Justícia de la Comunitat Valenciana, en el termini de dos mesos comptador des de l'endemà de la notificació o publicació de l'acte recorregut, d'acord amb els articles 10 i 46 de la Llei 29/1998, de 13 de juliol, reguladora de la jurisdicció contenciosa administrativa.

Article 9. Actuacions de comprovació i control

La justificació, seguiment i control de cada modalitat d'ajuda es realitzaran segons el que s'estableix en el corresponent apartat d'aquesta convocatòria. La presentació es realitzarà en els models normalitzats, disponibles en la següent pàgina <https://sgi.ua.es/va/proyectos-publicos/calendari-justificacio-ajudes-ua.html> mitjançant instància genèrica a través de l'eAdministració de la Universitat d'Alacant dirigida a la Subdirecció de Convocatòries Públiques d'R+D+I.

Les persones beneficiàries estaran subjectes a les actuacions de control que duguen a terme els òrgans de control econòmic de la Universitat d'Alacant, així com a facilitar la informació que els siga requerida per a aquesta finalitat.

Article 10. Incompliment

L'incompliment total o parcial dels requisits i les obligacions establides en aquesta resolució i altres normes aplicables, així com de les condicions que, si escau, s'establisquen en les corresponents ordres de concessió, donarà lloc a l'obertura d'un expedient d'incompliment que, amb l'audiència prèvia de la persona interessada, podrà donar lloc a la revocació de l'ajuda concedida parcialment o totalment i, si escau, a l'obligació de reintegrar la quantia corresponent.

Article 11. Finançament

1. L'import total de les ajudes que es concedisquen en virtut d'aquesta convocatòria serà de 6.930.423 euros i s'aplicaran amb càrrec a l'aplicació pressupostària 43.76.6Y.33.37 del pressupost de despeses de la Universitat d'Alacant. Aquestes ajudes estan subvencionades pel Ministeri d'Universitats, mitjançant concessió directa recollida en l'Ordre UNI/551/2021 de 26 de maig i l'RD 289/2021 de 20 d'abril.

2. Amb la finalitat de promoure la igualtat d'oportunitats i la inclusió de les persones amb discapacitat, es reservarà un dos per cent de la quantia per a persones amb discapacitat reconeguda igual o superior al trenta-tres per cent, en qualsevol de les tres modalitats. Les ajudes reservades per a persones amb discapacitat que queden desertes s'acumularan a la resta d'ajudes.

3. De conformitat amb el que estableix l'article 56.2 del Reial decret 887/2006, de 21 de juliol, pel qual s'aprova el Reglament de la Llei 38/2003, de 17 de novembre, general de subvencions, la concessió de les subvencions està condicionada a l'existència de crèdit adequat i suficient en el moment d'efectuar-se la resolució de concessió.

Article 12. Publicitat

En totes les actuacions derivades d'aquestes ajudes s'haurà d'incorporar de manera visible el logotip institucional de la Universitat d'Alacant i del Ministeri d'Universitats, i complir amb les obligacions de publicitat i difusió establides per la normativa de la Unió Europea i espanyola sobre la utilització de fons vinculats a l'instrument Europeu de Recuperació, mitjançant l'ús de l'emblema de la Unió i una declaració de finançament adequat que indique «finançat per la Unió Europea-Next Generation EU», en particular quan promoguen les accions i els seus resultats finançats, facilitant informació coherent, efectiva i proporcionada dirigida a múltiples destinataris, incloent-hi els mitjans de comunicació i el públic en general.

Article 13. Normativa aplicable

Serà d'aplicació supletòria, a més del que es disposa en aquesta resolució i en el Reial decret 289/2021, la normativa nacional següent:

a) Llei orgànica 3/2018, de 5 de desembre, de protecció de dades personals i garantia dels drets digitals.

b) Llei 38/2003, de 17 de novembre, general de subvencions, i el seu reglament, aprovat pel Reial decret 887/2006, de 21 de juliol.

c) Llei 14/2011, d'1 de juny, de la ciència, la tecnologia i la innovació.

d) Llei 39/2015, d'1 d'octubre, del procediment administratiu Comú de les administracions públiques (d'ara endavant, Llei del procediment Administratiu comú de les administracions públiques).

e) Llei 40/2015, d'1 d'octubre, de règim jurídic del sector públic.

f) Reglament (UE) 2021/241 del Parlament Europeu i del Consell de 12 de febrer de 2021 pel qual s'estableix el Mecanisme de Recuperació i Resiliència, així com les altres disposicions de la Unió Europea que puguen ser aplicables.

Article 14. Disposició addicional

En aplicació de la Llei orgànica 3/2007, de 22 de març, per a la igualtat efectiva de dones i homes, així com la Llei 9/2003 de 2 d'abril, de la Generalitat Valenciana per a la igualtat entre dones i homes, tota referència en aquesta convocatòria a persones, col·lectius o càrrecs, el gènere dels quals siga masculí, estarà fent referència al gènere gramatical neutre, incloent-hi, per tant, la possibilitat de referir-se tant a dones com homes.

CAPÍTOL II. Disposicions específiques sobre les ajudes Margarita Salas per a la formació de joves doctors

Article 15. Objecte

1. L'objecte d'aquestes ajudes és la formació de joves doctors mitjançant estades de formació en una universitat pública espanyola o bé en universitats i centres d'investigació estrangers, així com en organismes públics d'investigació espanyols. Les ajudes podran tenir una duració de dos o tres anys i les estades de formació es desenvoluparan de manera continuada. En el cas que les ajudes se sol·liciten per a estades a l'estranger, o centres d'investigació públics espanyols, l'últim any de l'ajuda s'ha de realitzar en una universitat pública espanyola seleccionada pel candidat, que podrà ser la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril, pel qual es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre el beneficiari i la Universitat d'Alacant.

Article 16. Característiques de l'ajuda

1. Es convoquen un mínim de 28 ajudes, que s'articularan a través d'un contracte d'investigador doctor d'accés al Sistema Espanyol de Ciència, Tecnologia i Innovació entre la Universitat d'Alacant i l'investigador seleccionat, d'acord amb el que preveu l'article 22 de la Llei 14/2011, d'1 de juny.

2. L'import mensual de les ajudes Margarita Salas per a joves doctors serà de 3.500 euros bruts durant l'estada a l'estranger, i 2.800 euros bruts per a les estades a Espanya. Aquestes quantitats es destinaran a finançar les retribucions i la quota empresarial de la Seguretat Social dels contractes laborals.

A més, hi haurà un pagament únic de 3.500 euros màxim en concepte de despeses de trasllat que s'abonarà a l'inici de l'estada.

Els beneficiaris estan obligats a contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica amb un àmbit de cobertura que incloga el país de destinació. Aquestes assegurances hauran de cobrir el període total de gaudi efectiu de l'ajuda.

Article 17. Requisits dels sol·licitants

Els requisits de les persones candidates seran els mateixos per a les dues modalitats:

1. Ser doctor/a i haver obtingut el títol en la Universitat d'Alacant o en una universitat privada espanyola.

2. No haver transcorregut més de dos anys des de l'obtenció del títol de doctor o doctora fins a la data del tancament de termini de presentació de sol·licituds.

En el cas de les persones candidates que tinguen de més d'un títol de doctor, els requisits expressats es referiran al primer dels títols obtinguts.

No obstant això, s'ampliarà el termini esmentat de dos anys quan concórrega alguna de les situacions següents:

a. Naixement de fill o filla, o cura de fill o filla en els casos d'adopció o en els supòsits de guarda amb finalitats d'adopció o acolliment permanent, sempre que la data de naixement o, si escau, de la resolució judicial o administrativa s'haja produït entre la data d'obtenció del grau de doctor i la data de tancament del termini de presentació de sol·licituds. S'aplicarà una ampliació d'un any per cada fill o filla.

b. Incapacitat temporal durant l'embaràs per causes que hi estiguen vinculades, suspensió del contracte per risc durant l'embaràs o per risc durant la lactància natural d'un o d'una menor de nou mesos. S'aplicarà una ampliació igual al període justificat.

c. Incapacitat temporal per causes diferents de les del punt anterior per un període de, com a mínim, tres mesos consecutius. S'aplicarà una ampliació igual al període justificat.

d. Excedències per cura de fill o filla, per cura de familiar, per raó de violència de gènere i per raó de violència terrorista, per un període mínim de tres mesos. S'aplicarà una ampliació igual al període justificat.

e. Reducció de jornada per guarda legal, per cura directa de familiar, o per a cura de menor afectat de malaltia greu, per un període mínim de tres mesos, calculat en jornades completes. S'aplicarà una ampliació igual al període justificat.

f. Atenció a persones en situació de dependència, conformement amb el que recull la Llei 39/2006, de 14 de desembre, de promoció de l'autonomia personal i atenció a les persones en situació de dependència, per un període mínim de tres mesos. S'aplicarà una ampliació igual al període justificat. Aquests períodes s'indicaran i s'acreditaran degudament en el moment de presentar la sol·licitud. Serà compatible l'aplicació de més d'una de les situacions previstes en aquest apartat, de manera que es podran acumular diferents períodes, sempre que els períodes justificats no concórreguen en el mateix període de temps. El còmput de l'ampliació a aplicar es realitzarà arredonint a l'alça a mesos complets el període justificat o, si resulten aplicables diversos períodes, la suma dels períodes justificats. A aquest efecte, el període justificat per naixement o cura de fill o filla serà d'un any per cada fill o filla, comptador des de la data de naixement o de la resolució judicial o administrativa.

g. S'aplicarà una ampliació de dos anys addicionals per a les persones amb una discapacitat reconeguda igual o superior al trenta-tres per cent.

Article 18. Termini i presentació de sol·licituds

1. El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre de 2021.

2. Les sol·licituds es presentaran d'acord amb l'especificat en l'article 3 d'aquesta convocatòria.

3. El formulari de sol·licitud haurà d'acompanyar-se dels següents documents, que seran incorporats telemàticament:

a) Còpia del títol de doctor o, si escau, document acreditatiu del pagament de les taxes per a la seua expedició

b) Currículum abreujat de la persona sol·licitant (CVA)

c) Historial cientificotècnic del grup receptor.

d) Memòria justificativa del projecte d'investigació a realitzar i de l'impacte d'aquesta estada en el progrés de la carrera docent i investigadora del candidat.

e) Document d'acceptació de l'estada pel centre o centres receptors.

f) Aval del grup d'investigació i del departament de la Universitat d'Alacant al qual s'adscriurà la persona contractada.

Article 19. Avaluació de sol·licituds

Per a avaluar les sol·licituds la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 20. Resolució

Per a la resolució i notificació de les ajudes caldrà atenir-se al que disposa l'article 6 d'aquesta convocatòria.

Article 21. Formalització de contractes

Els contractes es formalitzaran en el termini que establisca la resolució de concessió. Si la persona beneficiària no s'incorporara en el termini indicat, s'entendrà que ha renunciat al seu dret.

Els beneficiaris, una vegada incorporats en el centre de destinació, han de sol·licitar als investigadors responsables que formalitzen el certificat acreditatiu de la incorporació. Aquest document s'haurà d'enviat a la Universitat d'Alacant en el termini màxim d'una setmana comptadora des de la seua incorporació al centre de destinació.

Article 22. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada en el termini de 10 dies màxim a la Subdirecció de Projectes Públics d'R+D perquè l'autoritze el Vicerectorat d'Investigació.

En cap cas s'autoritzaran canvis durant el primer any de permanència en el programa, llevat que concórreguen circumstàncies de força major apreciades pel Vicerectorat d'Investigació.

En tot cas, els canvis que s'autoritzen seran en uns termes que no desequilibren les circumstàncies que havien motivat l'adjudicació del contracte i, especialment, les qualificacions concedides en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la duració del contracte.

La no incorporació una vegada transcorregut el període d'absència, incapacitat o interrupció autoritzat es considerarà com a renúncia i donarà lloc al corresponent expedient d'incompliment de contracte.

Article 23. Seguiment i control

Les persones beneficiàries de l'ajuda estaran subjectes a les actuacions de comprovació i control per part de la Universitat d'Alacant i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'estada.

b) Un informe final en el termini d'un mes comptador a partir del moment en què es finalitza l'ajuda.

El model per a aquests informes estarà disponible en la pàgina web de SGI, Subdirecció de Convocatòries Públiques d'R+D+I

Els dos informes hauran d'estar signats per la persona beneficiària i per la persona investigadora responsable de la seua estada en el centre de destinació, que necessàriament haurà de ser coincident amb qui va signar el document d'acceptació.

El procediment per a la remissió dels informes serà l'establit en l'article 9 d'aquesta convocatòria.

Article 24. Incompliment

L'incompliment total o parcial dels requisits i obligacions establits en aquesta resolució i altres normes aplicables, així com de les condicions que, si escau, s'establisquen en la corresponents resolucions de concessió, donarà lloc, una vegada emès l'oportú expedient d'incompliment, a la pèrdua de dret al cobrament de l'ajuda i, si escau, a l'obligació de reintegrar-la i abonar els interessos de demora corresponents, d'acord amb el que disposa en la Llei general de subvencions i el seu reglament de desenvolupament.

Article 25. Incompatibilitat

1. La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos d'aquelles per a la mateixa finalitat, procedents de qualsevol administració o ens públic o privat, nacional, de la Unió Europea o d'organismes internacionals.

2. No obstant això, les ajudes objecte d'aquesta convocatòria seran compatibles amb les percepcions que procedisquen de:

a) Tasques d'investigació directament associades amb el projecte formatiu desenvolupat per la persona beneficiaria, que tinguen caràcter no habitual i no menyscaben o interrompen el procés formatiu objecte de l'ajuda. Les activitats esmentadeshauran de ser autoritzades pel Vicerectorat d'Investigació.

b) Ajudes per a assistència a congressos, reunions o jornades científiques.

3. Si escau, les persones beneficiàries de les ajudes hauran de comunicar al Vicerectorat d'Investigació l'obtenció d'altres ajudes, subvencions, ingressos o recursos que financen les activitats subvencionades immediatament en el moment que es produïsquen.

Article 26. Drets i obligacions del beneficiari

1. De manera general, les persones beneficiàries tindran els drets següents:

a) Obtenir del centre d'adscripció la col·laboració i suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que per a aquest col·lectiu tinga fixat el centre d'adscripció.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Complir amb aprofitament la participació en projectes d'investigació i de formació als quals s'incorpore en el centre de destinació.

c) Ajustar-se a les normes de funcionament del centre receptor, pel que fa a dedicació, funció que ha d'exercir, horaris i vacances.

d) Sol·licitar autorització a l'entitat per a qualsevol absència temporal.

e) Emplenar els informes i altres documents de seguiment esmentats en l'article 23 d'aquesta convocatòria, així com qualsevol altra documentació que, en relació amb el benefici de l'ajuda, li requerisca la Universitat d'Alacant.

f) Comunicar a la unitat competent del centre d'adscripció qualsevol incidència, dins dels deu dies següents en què es produïsquen.

g) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o s'obtinguen durant el període de gaudi de les ajudes d'acord amb l'article 12 d'aquesta convocatòria.

h) Complir els requisits que recull l'article 13 de la Llei 38/2003, de 17 de novembre, General de Subvencions, i les obligacions que per als perceptors d'ajudes i subvencions estableix l'article 14 de la citada Llei.

i) En cas de renúncia a l'ajuda, haurà de comunicar-la a la Universitat d'Alacant amb una antelació mínima de 15 dies naturals.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, així com les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que es disposa en la Llei 14/2011, d'1 de juny, de la ciència, la tecnologia i la innovació.

Pel que fa als drets de propietat industrial, així com els drets de caràcter patrimonial que integren la propietat intel·lectual que es puguen generar durant tot el període de benefici de l'ajuda, caldrà atenir-se al que estableixen l'article 53 i següents de la Llei 2/2011, de 4 de març, d'economia sostenible i l'article 35 de la Llei 14/2011, d'1 de juny i la normativa pròpia de la Universitat d'Alacant.

Capítol III. Disposicions específiques sobre les ajudes per a la requalificació del professorat universitari funcionari o contractat

Article 27. Objecte

1. L'objecte d'aquestes ajudes és la requalificació del professorat universitari funcionari o contractat mitjançant estades de formació en una universitat o centre d'investigació públic de reconegut prestigi diferent de la Universitat d'Alacant.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril i l'ordre UNI/551/20018 de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats de l'estada de formació del professorat universitari en el centre de destinació.

3. La concessió de les ajudes previstes en aquesta convocatòria es farà en règim de concurrència competitiva i aplicant els principis de publicitat, transparència, objectivitat, igualtat i no discriminació, així com els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

Article 28. Característiques de l'ajuda

1. Es convoquen un mínim de 10 ajudes d'un any de duració, de les quals 5 es destinaran a la figura d'ajudant doctor. Aquestes ajudes seran prorrogables per anualitats completes en funció de la categoria professional i de la disponibilitat pressupostària.

2. L'import d'aquestes ajudes serà equivalent al sou base més els complements que perceba actualment la persona beneficiària més una prima addicional de mobilitat del vint per cent d'aquest sou base. A més, s'hi inclou un pagament únic, com a màxim de 3.500 euros, en concepte de despeses de trasllat al centre de destinació.

3. En el cas de concessió de pròrrogues, la Universitat d'Alacant podrà, tenint en compte la disponibilitat pressupostària, establir ajudes addicionals per a compensar la pèrdua retributiva derivada de l'aplicació de la Normativa de llicències per estudis i investigació de la Universitat d'Alacant.

4. Els professors i professores ajudants doctor mantindran la reserva de la seua plaça en la Universitat d'Alacant, sense pèrdua d'antiguitat, durant el temps de duració de l'estada finançada per aquesta ajuda.

5. La data de finalització de l'estada no podrà ser posterior al 31 de desembre de 2024 i es podrà realitzar de manera contínua o discontínua en dos únics períodes.

Article 29. Requisits de les persones sol·licitants

Els requisits de les persones candidates són:

1. Tenir vinculació laboral amb la Universitat d'Alacant i estar en servei actiu com a personal docent i investigador en qualsevol de les categories següents:

a) Professor/a titular

b) Professor/a contractat/ada doctor/a

c) Professor/a ajudant doctor/a. Per a aquesta categoria, el període d'estada s'haurà de gaudir necessàriament abans de la data de finalització del contracte amb la Universitat d'Alacant.

2. Sol·licitar la incorporació en una universitat o centre d'investigació públics diferents de la Universitat d'Alacant.

3. El professorat titular d'universitat i el contractat doctor no haurà de superar deu anys de servei en aquestes figures.

Article 30. Termini i presentació de sol·licituds

1. El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre del 2021.

2. Les sol·licituds es presentaran d'acord amb el que especifica l'article 3 d'aquesta convocatòria.

3. El formulari de sol·licitud haurà d'acompanyar-se dels documents següents, que seran incorporats telemàticament:

a) Curriculum vitae abreujat (CVA) de la persona candidata

b) Historial cientificotècnic del grup receptor.

c) Memòria justificativa del projecte d'investigació a realitzar i de l'impacte d'aquesta estada en el progrés de la carrera docent i investigadora del candidat.

d) Document d'acceptació de l'estada pel centre receptor.

e) Informe del director del Departament al qual està adscrita la persona candidata, que autoritze l'activitat a realitzar.

Article 31. Avaluació de sol·licituds

Per a l'avaluació de les sol·licituds la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 32. Resolució

Per a la resolució i la notificació de les ajudes s'estarà d'acord amb el que disposa l'article 6 d'aquesta convocatòria.

Article 33. Incorporació de les persones beneficiàries als centres de destinació

1. Les persones beneficiàries hauran d'incorporar-se als centres de destinació en la data d'inici prevista en la resolució de concessió.

2. La incorporació en un mes diferent al de la data d'inici sol·licitada i concedida, només podrà tenir efectes si la modificació del període concedit ha sigut prèviament sol·licitada i autoritzada, en els termes arreplegats en l'article 7 d'aquesta convocatòria.

3. Les persones beneficiàries, una vegada incorporades, han de sol·licitar als investigadors responsables dels grups receptors l'emplenament del certificat acreditatiu de la incorporació. Aquest document haurà de ser enviat a la Universitat d'Alacant en el termini de 10 dies des de la incorporació al centre.

Article 34. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada a la Subdirecció de Convocatòries Públiques d'R+D+I perquè siga autoritzada pel Vicerectorat d'Investigació.

Si escau, els canvis que s'autoritzen ho seran en termes que no desequilibren les circumstàncies que van motivar l'adjudicació del contracte i, especialment, la valoració atorgada en cadascun dels criteris d'avaluació.

La no incorporació una vegada transcorregut el període d'absència, incapacitat o interrupció autoritzat, serà considerada com a renúncia de l'ajuda i donarà lloc al corresponent expedient d'incompliment.

Article 35. Seguiment i control

Les persones beneficiàries de l'ajuda estaran subjectes a les actuacions de comprovació i control fetes pel Vicerectorat d'Investigació i, a aquest efecte, hauran de presentar en el termini de 20 dies hàbils des que finalitze l'estada, un informe del treball fet que continga els resultats i on es faça constar la conformitat del responsable de l'equip o grup d'investigació receptor, i també un certificat de l'estada emès per la persona representant legal del centre de destinació en el qual conste la data d'inici i la data de finalització de l'estada, amb el vistiplau de la persona responsable de l'equip o grup científic receptor.

El model per a aquest informe estarà disponible en la pàgina web de Servei de Gestió de la Investigació, Subdirecció de Convocatòries Púbiques d'R+D+I.

El procediment per a la remissió dels informes serà el que estableix l'article 9 d'aquesta convocatòria.

Article 36. Incompliment

L'incompliment total o parcial dels requisits i obligacions establits en aquesta resolució i altres normes aplicables, com també de les condicions que, si escau, s'establisquen en les corresponents resolucions de concessió, donarà lloc, previ l'oportú expedient d'incompliment, a la pèrdua de dret del cobrament de l'ajuda i, si escau, a l'obligació de reintegrar aquesta i els interessos de demora corresponents, d'acord amb el que disposa la Llei General de Subvencions i en el Reglament de desenvolupament.

Article 37. Règim d'Incompatibilitat

La percepció d'una ajuda a l'empara d'aquesta convocatòria és incompatible amb qualssevol altres ajudes, ingressos o recursos per a la mateixa finalitat, i que financen els mateixos conceptes de despesa, procedents de qualssevol Administracions o ens públics o privats, nacionals, de la Unió Europea o d'organismes internacionals. Excepte els ingressos percebuts pel seu sou com a docent o investigador.

Article 38. Drets i obligacions del beneficiari

1. De manera general, les persones beneficiàries tindran els següents drets:

a) Obtenir del centre d'adscripció la col·laboració i suport necessaris per al desenvolupament normal de la seua investigació i formació.

b) Percebre la quantia econòmica que corresponga a l'ajuda en la forma establida en la present convocatòria.

2. De manera general, les persones beneficiàries tindran les obligacions següents:

a) Incorporar-se al seu centre receptor en el termini establit en la resolució de concessió.

b) Remetre al Vicerectorat d'Investigació el certificat d'incorporació al qual es refereix l'article 32 d'aquesta convocatòria.

c) Complir amb aprofitament la participació en projectes d'investigació i de formació als quals s'incorpore en el centre de destinació.

d) Ajustar-se a les normes de funcionament del centre receptor, pel que fa a dedicació, funció que ha d'exercir, horaris i vacances.

e) Sol·licitar autorització a l'entitat per a qualsevol absència temporal.

f) Emplenar els informes i altres documents de seguiment esmentats en l'article 35 d'aquesta convocatòria, com també qualsevol altra documentació que, en relació amb el gaudi de l'ajuda, siga requerida per la Universitat d'Alacant.

g) Comunicar al Vicerectorat d'Investigació qualsevol incidència, dins dels deu dies següents en què es produïsca.

h) Fer pública la circumstància d'haver rebut finançament del Ministeri d'Universitats, la Unió Europea i la Universitat d'Alacant en les publicacions, ponències i altres activitats de difusió dels resultats científics que es desenvolupen o obtinguen durant el període de gaudi de les ajudes d'acord amb l'article 12 d'aquesta convocatòria.

i) Complir els requisits arreplegats en l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 d'aquesta Llei.

j) En cas de renúncia a l'ajuda, haurà de comunicar-la al Vicerectorat d'Investigació amb una antelació mínima de 15 dies naturals.

k) Contractar una assegurança d'accidents, de responsabilitat civil, i quan es tracte de països sense concert amb la Seguretat Social espanyola o quan les cobertures d'aquest concert foren insuficients, una assegurança d'assistència mèdica l'àmbit de cobertura de la qual incloga el país de destinació. Aquestes assegurances hauran de cobrir el període total de gaudi efectiu de l'ajuda.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, i també les que es determinen per a supervisar i avaluar el desenvolupament del treball de la persona beneficiària i aquelles que se'n deriven.

Quant als drets de propietat industrial, i també els drets de caràcter patrimonial que integren la propietat intel·lectual que puguen generar-se durant tot el període de gaudi de l'ajuda, s'estarà al que estableix l'article 53 i següents de la Llei 2/2011, de 4 de març, d'economia sostenible i l'article 35 de la Llei 14/2011, d'1 de juny i la normativa de la Universitat d'Alacant sobre propietat industrial i intel·lectual.

Capítol IV. Disposicions específiques sobre les ajudes María Zambrano per a l'atracció de talent internacional

Article 39. Objecte

1. L'objecte d'aquestes ajudes és l'atracció a universitats públiques espanyoles de personal docent i investigador amb trajectòria postdoctoral acumulada en universitats o centres d'investigació estrangers.

2. A aquest efecte, les ajudes tenen per objecte el finançament, en els termes previstos en el Reial decret 289/2021 de 20 d'abril i l'Ordre UNI/551/2021 de 26 de maig, pels quals es regula la concessió directa de subvencions a universitats públiques per a la requalificació del sistema universitari espanyol, dels costos derivats dels contractes postdoctorals que es formalitzen entre la persona beneficiària i la Universitat d'Alacant.

3. La concessió de les ajudes previstes en aquesta convocatòria es farà en règim de concurrència competitiva i amb l'aplicació dels principis de publicitat, transparència, objectivitat, igualtat i no discriminació, i també els d'eficàcia en el compliment dels objectius fixats i d'eficiència en l'assignació i utilització dels recursos públics, establits en l'article 8.3 de la Llei 38/2003, de 17 de novembre, general de subvencions.

Article 40. Característiques de l'ajuda

1.- Es convoquen un mínim de 10 ajudes d'un, dos o tres anys que s'articularan a través d'un contracte d'investigador doctor d'accés al Sistema Espanyol de Ciència, Tecnologia i Innovació o, si escau, d'investigador distingit entre la Universitat d'Alacant i l'investigador seleccionat, d'acord amb el que preveu l'article 22 i 23, respectivament, de la Llei 14/2011, d'1 de juny.

2.- L'estada es farà a la Universitat d'Alacant durant tot el període concedit i de forma continuada.

3.- L'import mensual serà de 4.000 euros bruts. Aquestes quantitats es destinaran a finançar les retribucions i la quota empresarial de la Seguretat Social dels contractes laborals. A més, inclourà un pagament únic màxim 3.500 euros en concepte de despeses de trasllat des del seu centre.

4.- Les persones que hagen gaudit d'una d'aquestes ajudes de tres anys de duració, la Universitat d'Alacant:

a. Podrà en funció de la disponibilitat pressupostària, prorrogar el contracte postdoctoral sempre que el beneficiari haja obtingut abans de la data de finalització de l'ajuda, un projecte en concurrència competitiva nacional o europeu com a investigador principal a desenvolupar íntegrament a la Universitat d'Alacant. El contracte es formalitzarà dins de la normativa aplicable i fins a la data de finalització del projecte.

b. Valorarà l'ajuda obtinguda en aquest programa com a mèrit destacat en la sol·licitud, com a director, d'una ajuda per a la contractació de personal investigador predoctoral dins del Programa Propi per al foment de l'R+D+I de la Universitat d'Alacant.

Article 41. Requisits de les persones sol·licitants

Els requisits de les persones candidates són:

1.- Ser personal docent i investigador, de nacionalitat espanyola o d'un altre país, amb una trajectòria postdoctoral acumulada no inferior a vint-i-quatre mesos en universitats o centres d'investigació espanyols o situats fora d'Espanya diferents del de la defensa de la tesi doctoral.

2.- Estar desenvolupant, en el moment de formular la sol·licitud, projectes d'investigació i/o impartint docència en universitats, centres d'investigació o organismes situats fora d'Espanya.

3.- La persona sol·licitant haurà de residir en el país on se situa la universitat o centre d'investigació estranger on desenvolupe l'activitat en el moment de presentació de la sol·licitud.

Article 42. Termini i presentació de sol·licituds

1.- El termini de presentació de sol·licituds començarà l'endemà de la publicació de la convocatòria en el BOUA i finalitzarà el 6 de setembre del 2021.

2.- Les sol·licituds es presentaran d'acord amb el que especifica l'article 3 d'aquesta convocatòria.

3.- El formulari de sol·licitud haurà d'acompanyar-se dels documents següents, que seran incorporats telemàticament:

a) Còpia del títol de doctor o, si escau, document acreditatiu del pagament de les taxes per a la seua expedició.

b) Currículum abreujat del candidat (CVA)

c) Documentació que acredite la trajectòria postdoctoral acumulada amb centres d'investigació després de l'obtenció del doctorat.

d) Documentació acreditativa de la vinculació amb el centre d'origen en el moment de la presentació de la sol·licitud.

e) Documentació acreditativa de la residència al país en el qual desenvolupa l'activitat docent/investigadora en el moment de la presentació de la sol·licitud.

f) Historial cientificotècnic del grup receptor.

g) Memòria justificativa del projecte que s'ha de desenvolupar i l'adequació del candidat a les necessitats d'investigació i transferència del coneixement del grup receptor i impacte esperat.

h) Document d'acceptació de l'estada pel Departament receptor a la Universitat d'Alacant.

Article 43. Avaluació de sol·licituds

Per a l'avaluació de les sol·licituds, la comissió d'avaluació actuarà d'acord amb el que especifica l'article 5 de les normes generals d'aquesta convocatòria.

Article 44. Resolució

Per a la resolució i la notificació de les ajudes s'estarà d'acord amb el que disposa l'article 6 d'aquesta convocatòria.

Article 45. Formalització dels contractes

Els contractes seran formalitzats en el termini que s'establisca en la resolució de concessió.

Les persones beneficiàries hauran d'incorporar-se al lloc de treball l'endemà de la formalització dels contractes. Si la persona beneficiària no s'incorporara en el termini indicat, s'entendrà que ha renunciat al dret que té.

Article 46. Incidències durant l'estada

Qualsevol incidència que sorgisca durant l'estada (canvis, incapacitat temporal, interrupcions i renúncies), haurà de ser comunicada a la Subdirecció de Convocatòries Públiques d'R+D+I perquè siga autoritzada pel Vicerectorat d'Investigació.

Si escau, els canvis que s'autoritzen ho seran en termes que no desequilibren les circumstàncies que van motivar l'adjudicació del contracte i, especialment, la valoració atorgada en cadascun dels criteris d'avaluació.

Les situacions d'incapacitat temporal, risc durant l'embaràs, maternitat, adopció o acolliment, risc durant la lactància i paternitat, suspendran el còmput de la duració del contracte.

La no incorporació a l'ajuda una vegada transcorregut el període d'absència, incapacitat o interrupció autoritzat, es considerarà com a renúncia i donarà lloc al corresponent expedient d'incompliment de contracte.

Article 47. Seguiment i control

Les persones beneficiàries de l'ajuda estaran subjectes a les actuacions de comprovació i control i, a aquest efecte, hauran de presentar:

a) Un informe intermedi de seguiment en el termini d'un mes comptador a partir del moment en què es complisca la meitat de l'estada.

b) Un informe final en el termini d'un mes comptador a partir del moment en què finalitza l'ajuda.

El model per a aquests informes estarà disponible en la pàgina web de la Subdirecció de Convocatòries Públiques d'R+D+I.

Els dos informes hauran d'estar signats per la persona beneficiària i per la persona investigadora responsable de la seua estada a la Universitat d'Alacant, que necessàriament haurà de ser coincident amb qui va signar el document d'acceptació.

El procediment per a la remissió dels informes serà el que estableix l'article 9 d'aquesta convocatòria.

Article 48. Règim de compatibilitats

Els contractes finançats amb càrrec a les ajudes objecte d'aquesta resolució seran incompatibles amb la vigència de qualsevol altre contracte laboral per part del personal contractat.

Les persones que siguen contractades a l'empara d'aquestes ajudes podran prestar col·laboracions complementàries en tasques docents, en la seua mateixa institució, per un màxim de 60 hores per curs acadèmic, a petició pròpia i amb l'aprovació del Vicerectorat d'Investigació, respectant, si escau, la normativa vigent d'incompatibilitats del personal al servei de les Administracions Públiques.

El personal contractat podrà percebre complements provinents de projectes d'R+D i, quan siga procedent, de contractes fets en aplicació de l'article 83 de la Llei orgànica 6/2001, de 21 de desembre, d'Universitats i de la Llei 14/2011, d'1 de juny, de la Ciència, la Tecnologia i la Innovació, i ajudes complementàries finançades per la Comissió Europea per a fomentar la formació i la mobilitat del personal investigador, sempre que aquestes ajudes no impliquen la formalització de contractes laborals.

Article 49. Drets i obligacions de la persona beneficiària

1. De manera general, les persones beneficiàries tindran els drets següents:

a) Obtenir del centre d'adscripció la col·laboració i el suport necessaris per al desenvolupament normal de la investigació.

b) Percebre la quantia econòmica que corresponga a l'ajuda en la forma establida en aquesta convocatòria.

c) Gaudir dels beneficis que per a aquest col·lectiu tinga fixat la Universitat d'Alacant.

De manera general, les persones beneficiàries tindran les obligacions següents:

a) Incorporar-se al lloc de treball en el termini establit en la resolució de concessió.

b) Complir amb aprofitament la participació en projectes d'investigació i de formació.

c) Ajustar-se a les normes de funcionament de la Universitat d'Alacant, pel que fa a dedicació, funció que ha d'exercir, horaris i vacances.

d) Sol·licitar autorització a la Universitat d'Alacant per a qualsevol absència temporal.

e) Emplenar els informes i altres documents de seguiment esmentats en l'article 47 d'aquesta convocatòria, com també qualsevol altra documentació que, en relació amb el gaudi del contracte, siga requerida per la Universitat d'Alacant.

f) Comunicar a la unitat competent del Vicerectorat d'Investigació, qualsevol incidència, dins dels deu dies següents en què es produïsca.

g) Fer pública la circumstància d'haver rebut finançament del Ministeri d'Universitats, Unió Europea i de la Universitat d'Alacant en les publicacions, ponències i altres activitats de difusió dels resultats científics que es desenvolupen o obtinguen durant el període de gaudi de les ajudes d'acord amb l'article 12 d'aquesta convocatòria.

h) Complir els requisits arreplegats en l'article 13 de la Llei 38/2003, de 17 de novembre, general de subvencions, i les obligacions que per als perceptors d'ajudes i subvencions estableix l'article 14 d'aquesta Llei.

i) En cas de renúncia del contracte, haurà de comunicar-la al Vicerectorat d'Investigació amb una antelació mínima de 15 dies naturals.

2. L'acceptació de l'ajuda per part de la persona beneficiària implica el respecte de les normes fixades en aquesta convocatòria, i també les que es determinen per a supervisar i avaluar el desenvolupament del treball de la persona beneficiària i aquelles que es deriven d'aquest contracte, d'acord amb el que disposa la Llei 14/2011, d'1 de juny, de la ciència, la tecnologia i la innovació.

Quant als drets de propietat industrial, com també els drets de caràcter patrimonial que integren la propietat intel·lectual que puguen generar-se durant tot el període de gaudi de l'ajuda, s'estarà al que estableix l'article 53 i següents de la Llei 2/2011, de 4 de març, d'Economia Sostenible i l'article 35 de la Llei 14/2011, d'1 de juny i la normativa pròpia de la Universitat d'Alacant sobre propietat industrial i intel·lectual.

Alacant, 1 de juliol del 2021.

La rectora.

PD de signatura (Resolució de 22 de desembre del 2020)

El vicerector d'Investigació

Juan Mora Pastor

Anàlisi
-------

:   **Modificat per:**

    * [Detalle
       CORRECCIÓ D'ERRORS DE LA RESOLUCIÓ DE LA UNIVERSITAT D'ALACANT, D'1 DE JULIOL OVL 6020, PER LA QUAL ES CONVOQUEN, EN EL MARC DEL REIAL DECRET 289/2021, DE 20 D'ABRIL, I L'ORDRE UNI/551/2021, DE 20 D'ABRIL, DEL MINISTERI D'UNIVERSITATS, LES AJUDES PER A LA REQUALIFICACIÓ DEL SISTEMA UNIVERSITARI ESPANYOL PER AL 2021-2023](/va/acuerdo/15462)
      23/07/2021





[Carretera Sant Vicent del Raspeig s/n  
03670 Sant Vicent del Raspeig - Alacant  
 Tel. 13 869 9627 - Fax 59 622 3656](https://www.google.es/maps/@25.234404,-0.5145466,17z)

* [Sol·licitar mes informació](http://cvnet.cpd.ua.es/uaSolicitudes/Solicitud/49?idioma=va)
* [Seguretat i emergències: 112](https://sp.ua.es/es/botones/urgencias.html)

* [Facebook](https://www.facebook.com/campusUA)
* [Twitter](https://twitter.com/UA_Universidad)
* [Youtube](https://www.youtube.com/user/UAVideoTube)
* [Instagram](https://instagram.com/ua_universidad)
* [LinkedIn](https://www.linkedin.com/edu/school?id=12619&trk=tyah&trkInfo=tarId%8D8453366240422%2Ctas%3Auniversidad%20alicante%2Cidx%3A5-1-11)

* [Home](/)
* [contactar](https://www.ua.es/va/index_sugerencias.html)

* [Condicions d'ús](https://si.ua.es/va/web-institucional-ua/normativa/condiciones-de-uso.html)
* [Certificat UA](https://si.ua.es/va/servicios/seguridad/certificat-de-seguretat-ua.html)
* [Accessibilitat](https://web.ua.es/va/accesibilidad/declaracion-de-accesibilidad.html)
* [Política de privacitat](https://seuelectronica.ua.es/va/privadesa.html)
* [Cookies](https://si.ua.es/va/web-institucional-ua/normativa/politica-de-cookies.html)
* [Informació Legal](https://si.ua.es/va/web-institucional-ua/normativa/aviso-legal.html)
* [© Universitat d'Alacant 1996-2021](https://si.ua.es/va/web-institucional-ua/normativa/copyright.html)